qundao/data-zh-poetry huggingface dataset:
鳳棲梧·蝶戀花
作者：杜安世
朝代：宋

別浦遲留戀清淺。菱蔓荷花，盡日妨鉤線。向晚澄江靜如練。風送歸帆飛似箭。鷗鷺相將是家眷。坐對雲山，一任炎涼變。定是寰區又清宴。不見龍驤波上戰。
鳳棲梧·蝶戀花
作者：杜安世
朝代：宋

惆悵留春留不住。欲到清和，揹我堂堂去。飛絮落花和細雨。淒涼庭院流鶯度。更被閒愁相賺誤。夢斷高唐，回首桃源路。一餉沈吟無意緒。分明往事今何處。
鳳棲梧·蝶戀花
作者：杜安世
朝代：宋

整頓雲鬟初睡起。庭院無風，盡日簾垂地。畫閣巢新燕聲喜。楊花狂散無拘繫。近來早是添憔悴。金縷衣寬，賽過宮腰細。苒苒光陰似流水。春殘鶯老人千里。
鳳棲梧·蝶戀花
作者：杜安世
朝代：宋

新月羞光影庭樹。窗外芭蕉，數點黃昏雨。何事秋來無意緒。玉容寂寞雙眉聚。一點銀釭扃繡戶。莎砌寒蛩，歷歷啼聲苦。孤枕夜長君信否。披衣顒坐魂飛去。
鳳棲梧·蝶戀花
作者：杜安世
朝代：宋

池上新秋簾幕卷。菡萏嬌紅，鑑裡西施面。衰柳搖風尚柔軟。眠沙鸂鶒臨清淺。新翻歸翅雲間燕。滿地槐花，盡日蟬聲亂。獨倚闌干暮山遠。一場寂寞無人見。
鳳棲梧·蝶戀花
作者：杜安世
朝代：宋

秋日樓臺在空際。畫角聲沈，歷歷寒更起。深院黃昏人獨自。想伊遙共傷前事。懊惱當初無算計。些子歡娛，多少淒涼味。相去江山千萬裡。一回東望心如醉。
鳳棲梧·蝶戀花
作者：杜安世
朝代：宋

閒上江樓初雨過。滿袖清風，微散誰知我。蓮臉佳人顏未破。沙洲兩兩鴛鴦臥。時有漁歌相應和。疊秀危橫，黛撥山千朵。一片淒涼無計那。離愁還有些些個。
鳳棲梧·蝶戀花
作者：杜安世
朝代：宋

閒把浮生細思算。百歲光陰，夢裡銷除半。白首為郎休浩嘆。偷安自喜身強健。多少英賢裨聖旦。一個非才，深謝容疏懶。席上清歌珠一串。莫教歡會輕分散。
鳳銜杯
作者：杜安世
朝代：宋

人生不似月初圓。嘆分飛、容易經年。悽慘斷雲片雨、□□□。□□□、□□□。金缽小，玉槽慳。想至今、誰為相憐。多少舊歡往事、一潸然。空牽惹、病纏綿。
鳳銜杯
作者：杜安世
朝代：宋

留花不住怨花飛。向南園、情緒依依。可惜倚紅斜白、一枝枝。經宿雨、暮江披。憑朱檻，把金卮。對芳叢、惆悵多時。何況舊歡新恨、阻心期。空滿眼、是相思。
鶴沖天
作者：杜安世
朝代：宋

清明天氣。永日愁如醉。臺榭綠陰濃，薰風細。燕子巢方就，盆池小，新荷蔽。恰是逍遙際。單夾衣裳，半櫳軟玉肌體。石榴美豔，一撮紅綃比。窗外數修篁，寒相倚。有個關心處，難相見、空凝睇。行坐深閨裡。懶更妝梳，自知新來憔悴。
鹊桥仙
作者：杜安世
朝代：宋

别离情绪，多方开解，却免厌厌似醉。楼高终日倚阑干，目断有、千山万水。妖娆薄媚，不禁抛摆，渐觉肌肤瘦悴。当初相见偶然间，不唤作、如今恁地。日长天气，深深庭院，又是春愁滋味。池边昨夜雨兼风，战红杏、馀香乱坠。阴阴亭榭，暖烟轻柳，万缕黄金窣地。一双新燕却重来，但暗把、罗巾掩泪。
鹊桥仙·其一
作者：杜安世
朝代：宋
体裁：词

别离情绪，多方开解，却免厌厌似醉。楼高终日倚栏干，目断有、千山万水。妖娆薄媚，不禁抛摆，渐觉肌肤瘦悴。当初相见偶然间，不唤作、如今恁地。
鹊桥仙·别离情绪
作者：杜安世
朝代：宋
体裁：词

别离情绪，多方开解，却免厌厌似醉。楼高终日倚阑干，目断有、千山万水。妖娆薄媚，不禁抛摆，渐觉肌肤瘦悴。当初相见偶然间，不唤作、如今恁地。
鹊桥仙·日长天气
作者：杜安世
朝代：宋

日长天气，深深庭院，又是春愁滋味。池边昨夜雨兼风，战红杏、余香乱坠。阴阴亭榭，暖烟轻柳，万缕黄金窣地。一双新燕却重来，但暗把、罗巾掩泪。
鹊桥仙·日长天气
作者：杜安世
朝代：宋
体裁：词

日长天气，深深庭院，又是春愁滋味。池边昨夜雨兼风，战红杏、馀香乱坠。阴阴亭榭，暖烟轻柳，万缕黄金窣地。一双新燕却重来，但暗把、罗巾掩泪。
鹤冲天
作者：杜安世
朝代：宋
体裁：词

清明天气。永日愁如醉。台榭绿阴浓，薰风细。燕子巢方就，盆池小，新荷蔽。恰是逍遥际。单夹衣裳，半栊软玉肌体。石榴美艳，一撮红绡比。窗外数修篁，寒相倚。有个关心处，难相见、空凝睇。行坐深闺里。懒更妆梳，自知新来憔悴。
鹤冲天
作者：杜安世
朝代：宋
体裁：词

清明天气。永日愁如醉。台榭绿阴浓，薰风细。燕子巢方就，盆池小，新荷蔽。恰是逍遥际。单夹衣裳，半笼软玉肌体。石榴美艳，一撮红绡比。窗外数修篁，寒相倚。有个关心处，难相见、空凝睇。行坐深闺里。懒更妆梳，自知新来憔悴。
鹤冲天·清明天气
作者：杜安世
朝代：宋

清明天气。永日愁如醉。台榭绿阴浓。薰风细。燕子巢方就，盆池小，新荷蔽。恰是逍遥际。单夹衣裳，半栊软玉肌体。石榴美艳，一撮红绡比。窗外数修篁，寒相倚。有个关心处，难相见、空凝睇。行坐深闺里。懒更妆梳，自知新来憔悴。
鹤冲天·清明天气
作者：杜安世
朝代：宋

清明天气。
永日愁如醉。
台榭绿阴浓，熏风细。
燕子巢方就，盆池小，新荷蔽。
恰是逍遥际。
单夹衣裳，半栊软玉肌体。
石榴美艳，一撮红绡比。
窗外数修篁，寒相倚。
有个关心处，难相见、空凝睇。
行坐深闺里。
懒更妆梳，自知新来憔悴。
鹤冲天·清明天气
作者：杜安世
朝代：宋

清明天气，永日愁如醉。台榭绿阴浓，薰风细。燕子巢方就，盆池小，新荷蔽。恰是逍遥际。单夹衣裳，半笼软玉肌体。
石榴美艳，一撮红绡比。窗外数修篁，寒相倚。有个关心处，难相见，空凝睇。行坐深闺里，懒更妆梳，自知新来憔悴。
西江月
作者：杜安道
朝代：宋

晓镜初妆玉粉，轻风暗递幽香。间随月影到寒塘。忘却人间天上。
雪意空惊春意，孤芳已断年芳。从教驿使为伊忙。乞个寿阳宫样。
西江月
作者：杜安道
朝代：宋

曉鏡初妝玉粉，輕風暗遞幽香。閒隨月影到寒塘。忘卻人間天上。雪意空驚春意，孤芳已斷年芳。從教驛使為伊忙。乞個壽陽宮樣。
西江月·晓镜初妆玉粉
作者：杜安道
朝代：宋
体裁：词

晓镜初妆玉粉，轻风暗递幽香。闲随月影到寒塘。忘却人间天上。雪意空惊春意，孤芳已断年芳。从教驿使为伊忙。乞个寿阳宫样。
留题灵岩寺
作者：杜尧臣
朝代：宋

四好处精蓝冠古今，千山影裏寺难寻。
年来踪迹如萍梗，不得登临恨更深。
留题灵岩寺
作者：杜尧臣
朝代：宋

四绝精蓝冠古今，千山影里寺难寻。年来踪迹如萍梗，不得登临恨更深。
訪道者
作者：杜崟
朝代：宋

洞門深鎖白雲橫，旛影壇高夕照明。
落葉滿階人語寂，翩然野鶴啄棋枰。
访道者
作者：杜崟
朝代：宋

洞门深锁白云横，幡影坛高夕照明。落叶满阶人语寂，翩然野鹤啄棋枰。
访道者
作者：杜崟
朝代：宋

洞门深锁白云横，旛影坛高夕照明。
落叶满阶人语寂，翩然野鹤啄棋枰。
苍岭
作者：杜师旦
朝代：宋
体裁：七言绝句

休嗟道险未堪行，却到层峦足较轻。山险还如心险否，心平履险险仍平。
蒼嶺
作者：杜師旦
朝代：宋

休嗟道險未堪行，却到層巒足較輕。
山險還如心險否，心平履險險仍平。
华清宫
作者：杜常
朝代：宋
体裁：诗

行尽江南数十程，晓星残月入华清。朝元阁上西风急，都入长杨作雨声。
句
作者：杜常
朝代：宋

江声聒破刺史眠。
句
作者：杜常
朝代：宋

江聲聒破刺史眠。
夜雨晨霁
作者：杜常
朝代：宋
体裁：七言绝句

桕叶青青栎叶红，高低相倚弄秋风。夜来雨后轻尘敛，绣出骊山岭上宫。
夜雨晨霽
作者：杜常
朝代：宋

桕葉青青櫟葉紅，高低相倚弄秋風。
夜來雨後輕塵斂，繡出驪山嶺上宮。
温泉
作者：杜常
朝代：宋
体裁：七言绝句

已去开元四百年，此泉犹自响潺潺。也知不愤当时事，长作悲声恨禄山。
溫泉
作者：杜常
朝代：宋

已去開元四百年，此泉猶自響潺潺。
也知不憤當時事，長作悲聲恨祿山。
过华清宫
作者：杜常
朝代：宋
体裁：七言绝句

行尽江南数十程，晓风残月入华清。朝元阁上西风急，都入长杨作雨声。
驪山
作者：杜常
朝代：宋

漁陽烽燧起雲間，玉輦蒼黄下此山。
何事君王自神武，區區南渡鹿頭關。
骊山
作者：杜常
朝代：宋
体裁：七言绝句

渔阳烽燧起云间，玉辇苍黄下此山。何事君王自神武，区区南渡鹿头关。
融州老君洞敕赐真仙岩之图
作者：杜应然
朝代：宋

古号黔南今号融，真仙第一胜高嵩。
仙关标榜门增丽，圣像威灵民敬崇。
帝赐御书藏宝阁，天生石像老仙翁。
瓶炉罗列非雕琢，幢盖周围夺巧工。
足履分明深踏石，仙衣彷佛挂玲珑。
青牛水畔藏头角，白鹤溪边饮羽㚇。
狮子像前如拜伏，猿猴梯上若登空。
龙田龙迹施鳞甲，蛇藏蛇身似锦红。
罗汉数躯朝向北，斗星七位转回东。
浮桥伫望金星座，仙径平瞻水月宫。
丹井千秋泉不竭，芝田万顷草常丰。
余清近酌潺潺水，耸翠遥观迭迭松。
石柱经年坚且直，寿溪度岁淼无穷。
吕仙隠迹居于壁，□□□容坐得穹。
彩仗彩仪皆拥护，仙床仙室尽高雄。
化岩夏月生寒凛，和洞冬天都暖烘。
棋画台中人弈戏，树生石内月朦胧。
列三寺观学俱近，会一楼堂像阐洪。
道院庵中居上道，风雩台畔自生风。
桥名步扣登融石，楼号鸿音撞巨钟。
花圃西南前可望，钓台泉石景堪充。
刘侯布德于融郡，父宿兴祠立寿容。
广地可容千位客，照天高挂一灯笼。
洞天要比应难比，福地虽同未肯同。
一石镌经显居士，万碑题咏称名公。
想君足迹难穷览，敬为栽诗入画中。
融州老君洞敕赐真仙岩之图
作者：杜应然
朝代：宋

古号黔南今号融，真仙第一胜高嵩。仙关标榜门增丽，圣像威灵民敬崇。帝赐御书藏宝阁，天生石像老仙翁。瓶炉罗列非雕琢，幢盖周围夺巧工。足履分明深踏石，仙衣彷佛挂玲珑。青牛水畔藏头角，白鹤溪边饮羽㚇。狮子像前如拜伏，猿猴梯上若登空。龙田龙迹施鳞甲，蛇藏蛇身似锦红。罗汉数躯朝向北，斗星七位转回东。浮桥伫望金星座，仙径平瞻水月宫。丹井千秋泉不竭，芝田万顷草常丰。馀清近酌潺潺水，耸翠遥观叠叠松。石柱经年坚且直，寿溪度岁淼无穷。吕仙隐迹居于壁，□□□容坐得穹。彩仗彩仪皆拥护，仙床仙室尽高雄。化岩夏月生寒凛，和洞冬天都暖烘。棋画台中人弈戏，树生石内月朦胧。列三寺观学俱近，会一楼堂像阐洪。道院庵中居上道，风雩台畔自生风。桥名步扣登融石，楼号鸿音撞巨钟。花圃西南前可望，钓台泉石景堪充。刘侯布德于融郡，父宿兴祠立寿容。广地可容千位客，照天高挂一灯笼。洞天要比应难比，福地虽同未肯同。一石镌经显居士，万碑题咏称名公。想君足迹难穷览，敬为栽诗入画中。
安济桥
作者：杜德源
朝代：宋

驾石飞梁尽一虹，苍龙惊蛰背磨空。
坦途箭直千人过，驿使驰驱万国通。
云吐月轮高拱北，雨添春色去朝东。
休夸世俗遗仙迹，自古神丁役此工。
安济桥
作者：杜德源
朝代：宋

驾石飞梁尽一虹，苍龙惊蛰背磨空。坦途箭直千人过，驿使驰驱万国通。云吐月轮高拱北，雨添春色去朝东。休誇世俗遗仙迹，自古神丁役此工。
安濟橋
作者：杜德源
朝代：宋

駕石飛梁儘一虹，蒼龍驚蟄背磨空。
坦途箭直千人過，驛使馳驅萬國通。
雲吐月輪高拱北，雨添春色去朝東。
休誇世俗遺仙跡，自古神丁役此工。
忆东山
作者：杜思恭
朝代：宋
体裁：古风

上山月正高，下山月已黑。谢公风流远，抵掌慨陈迹。楸枰一局笑未阑，捷书喜报收河山。我今念此几废食，诸公都作新亭泣。
憶東山
作者：杜思恭
朝代：宋

上山月正高，下山月已黑。
謝公風流遠，抵掌慨陳迹。
楸枰一局笑未闌，捷書喜報收河山。
我今念此幾廢食，諸公都作新亭泣。
融州老君洞敕賜真仙巖之圖
作者：杜應然
朝代：宋

古號黔南今號融，真仙第一勝高嵩。
仙關標榜門增麗，聖像威靈民敬崇。
帝賜御書藏寶閣，天生石像老仙翁。
瓶爐羅列非雕琢，幢蓋周圍奪巧工。
足履分明深踏石，仙衣彷彿挂玲瓏。
青牛水畔藏頭角，白鶴溪邊飲羽㚇。
獅子像前如拜伏，猿猴梯上若登空。
龍田龍迹施鱗甲，蛇藏蛇身似錦紅。
羅漢數軀朝向北，斗星七位轉回東。
浮橋佇望金星座，仙徑平瞻水月宮。
丹井千秋泉不竭，芝田萬頃草常豐。
餘清近酌潺潺水，聳翠遥觀疊疊松。
石柱經年堅且直，壽溪度歲淼無窮。
呂仙隠迹居于壁，□□□容坐得穹。
彩仗彩儀皆擁護，仙床仙室盡高雄。
化巖夏月生寒凜，和洞冬天都暖烘。
棋畫臺中人弈戯，樹生石內月朦朧。
列三寺觀學俱近，會一樓堂像闡洪。
道院庵中居上道，風雩臺畔自生風。
橋名步扣登融石，樓號鴻音撞巨鐘。
花圃西南前可望，釣臺泉石景堪充。
劉侯布德于融郡，父宿興祠立壽容。
廣地可容千位客，照天高挂一燈籠。
洞天要比應難比，福地雖同未肯同。
一石鎸經顯居士，萬碑題咏稱名公。
想君足迹難窮覽，敬爲栽詩入畫中。
句·其一
作者：杜扞
朝代：宋

鐵烏老龍挺，誰爲辨雌雄。
句·其三
作者：杜扞
朝代：宋

應爲覽德歸，來儀化靈迹。
句·其二
作者：杜扞
朝代：宋

倘使在南陽，應爲孔明石。
句·其五
作者：杜扞
朝代：宋

上就巾子頭，軒昂成皂蓋。
句·其四
作者：杜扞
朝代：宋

波心石船並，中載白蓮馨。
天澤源
作者：杜扞
朝代：宋

湛碧一泓深，潺湲瀉不斷。
高穹沛四時，派別環周半。
引烟坞
作者：杜扞
朝代：宋

行爱种桃处，蒙蒙罩轻素。
花深人不辨，似入迷仙路。
引烟塢
作者：杜扞
朝代：宋

行愛種桃處，濛濛罩輕素。
花深人不辨，似入迷仙路。
句
作者：杜抑之
朝代：宋

雷霆真自地中出，河汉莫从天上翻。
句
作者：杜抑之
朝代：宋

雷霆真自地中出，河漢莫從天上翻。
句
作者：杜捍
朝代：宋

铁乌老龙挺，谁为辨雌雄。倘使在南阳，应为孔明石。应为览德归，来仪化灵迹。波心石船并，中载白莲馨。上就巾子头，轩昂成皂盖。
句·其一
作者：杜捍
朝代：宋
体裁：句

铁乌老龙挺，谁为辨雌雄。
句·其三
作者：杜捍
朝代：宋
体裁：句

应为览德归，来仪化灵迹。
句·其二
作者：杜捍
朝代：宋
体裁：句

倘使在南阳，应为孔明石。
句·其五
作者：杜捍
朝代：宋
体裁：句

上就巾子头，轩昂成皂盖。
句·其四
作者：杜捍
朝代：宋
体裁：句

波心石船并，中载白莲馨。
天泽源
作者：杜捍
朝代：宋
体裁：五言绝句

湛碧一泓深，潺湲泻不断。高穹沛四时，派别环周半。
引烟坞
作者：杜捍
朝代：宋

行爱种桃处，濛濛罩轻素。花深人不辨，似入迷仙路。
句
作者：杜敏求
朝代：宋

农夫苦相问，燮理是何人。
句
作者：杜敏求
朝代：宋

農夫苦相問，燮理是何人。
运司园亭·小亭
作者：杜敏求
朝代：宋
体裁：古风

二亭虽云小，好在泉石间。白石自齿齿，清泉亦潺潺。公府无留事，暂来寄余闲。筇杖乌角巾，一日几往还。
运司园亭·月台
作者：杜敏求
朝代：宋
体裁：古风

明从海上来，皎皎入我牖。何如登高台，对月把尊酒。问月月无言，浩歌诗千首。几人知此乐，此乐公所有。
运司园亭·水阁
作者：杜敏求
朝代：宋

方池导流水，横阁上寻丈。晨曦夜月光，罩影相滉漾。游鱼时出没，飞鸥亦下上。终朝倚栏杆，不见有风浪。
运司园亭·水阁
作者：杜敏求
朝代：宋

方池导流水，横阁上寻丈。
晨曦夜月光，罩影相滉漾。
游鱼时出没，飞鸥亦下上。
终朝倚栏桿杆，不见有风浪。
运司园亭·海棠轩
作者：杜敏求
朝代：宋

东风开百花，独有海棠胜。猩血染珠玑，点缀枝条䞉。日暖锦段新，雨馀燕脂凝。何待东閤梅，方能动诗兴。
运司园亭·海棠轩
作者：杜敏求
朝代：宋

东风开百花，独有海棠胜。
猩血染珠玑，点缀枝条剩。
日暖锦段新，雨余燕脂凝。
何待东閤梅，方能动诗兴。
运司园亭·海棠轩
作者：杜敏求
朝代：宋
体裁：古风

东风开百花，独有海棠胜。猩血染珠玑，点缀枝条剩。日暖锦段新，雨馀燕脂凝。何待东閤梅，方能动诗兴。
运司园亭·湲玉亭
作者：杜敏求
朝代：宋
体裁：古风

林亭幽且深，砌下玉溪水。淙琤环佩声，晓夕清心耳。使君性所乐，爱玩不少已。方持利物心，默坐穷至理。
运司园亭·玉溪堂
作者：杜敏求
朝代：宋
体裁：古风

堂前对花柳，堂后瞰沼沚。贤者堂中人，虚心湛如水。烦暑当风窗，中宵隐月几。作诗纪胜概，诗与水清泚。
运司园亭·翠锦亭
作者：杜敏求
朝代：宋

材大难为用，尝夸古柏篇。
亭前老楩楠，黛色亦参天。
夏暑借清阴，秋籁得自然。
有如爱庭楸，朝暮东西偏。
运司园亭·翠锦亭
作者：杜敏求
朝代：宋

材大难为用，尝誇古柏篇。亭前老楩楠，黛色亦参天。夏暑借清阴，秋籁得自然。有如爱庭楸，朝暮东西偏。
运司园亭·茅庵
作者：杜敏求
朝代：宋
体裁：古风

深深竹林下，圆庵最幽僻。高怀本恬旷，野趣助閒适。众人奔名徒，浮世萦物役。岂知庵中乐，道胜心自逸。
运司园亭·西园
作者：杜敏求
朝代：宋
体裁：古风

潭潭刺史府，宛在城市中。谁知园亭胜，似与山林同。幽鸟语晴昼，好花娇春风。物情如有待，赋咏属诗翁。
运司园亭·雪峰楼
作者：杜敏求
朝代：宋
体裁：古风

西山最高峰，积雪连四季。登楼试寓目，入国有故地。烽候虽久息，武经思豫备。文饶昔筹边，公意今无愧。
運司園亭·小亭
作者：杜敏求
朝代：宋

二亭雖云小，好在泉石間。
白石自齒齒，清泉亦潺潺。
公府無留事，暫來寄余閑。
筇杖烏角巾，一日幾往還。
運司園亭·月臺
作者：杜敏求
朝代：宋

明從海上來，皎皎入我牖。
何如登高臺，對月把尊酒。
問月月無言，浩歌詩千首。
幾人知此樂，此樂公所有。
運司園亭·水閣
作者：杜敏求
朝代：宋

方池導流水，橫閣上尋丈。
晨曦夜月光，罩影相滉漾。
游魚時出沒，飛鷗亦下上。
終朝倚欄桿杆，不見有風浪。
運司園亭·海棠軒
作者：杜敏求
朝代：宋

東風開百花，獨有海棠勝。
猩血染珠璣，點綴枝條賸。
日暖錦段新，雨餘燕脂凝。
何待東閤梅，方能動詩興。
運司園亭·湲玉亭
作者：杜敏求
朝代：宋

林亭幽且深，砌下玉溪水。
淙琤環珮聲，曉夕清心耳。
使君性所樂，愛玩不少已。
方持利物心，默坐窮至理。
運司園亭·玉溪堂
作者：杜敏求
朝代：宋

堂前對花柳，堂後瞰沼沚。
賢者堂中人，虛心湛如水。
煩暑當風窗，中宵隱月几。
作詩紀勝概，詩與水清泚。
運司園亭·翠錦亭
作者：杜敏求
朝代：宋

材大難爲用，嘗誇古柏篇。
亭前老楩楠，黛色亦參天。
夏暑借清陰，秋籟得自然。
有如愛庭楸，朝暮東西偏。
運司園亭·茅庵
作者：杜敏求
朝代：宋

深深竹林下，圓庵最幽僻。
高懷本恬曠，野趣助閒適。
衆人奔名徒，浮世縈物役。
豈知庵中樂，道勝心自逸。
運司園亭·西園
作者：杜敏求
朝代：宋

潭潭刺史府，宛在城市中。
誰知園亭勝，似與山林同。
幽鳥語晴晝，好花嬌春風。
物情如有待，賦咏屬詩翁。
運司園亭·雪峰樓
作者：杜敏求
朝代：宋

西山最高峰，積雪連四季。
登樓試寓目，入國有故地。
烽候雖久息，武經思豫備。
文饒昔籌邊，公意今無愧。
满江红
作者：杜旃
朝代：宋

半落半开花有恨，一晴一雨春无力。别缆解时风度紧，离觞尽处花飞急。
满江红·半落半开花有恨
作者：杜旃
朝代：宋
体裁：词

半落半开花有恨，一晴一雨春无力。
……别缆解时风度紧，离觞尽处花飞急。
滿江紅
作者：杜旃
朝代：宋

半落半開花有恨，一晴一雨春無力。……別纜解時風度緊，離觴盡處花飛急。
摸鱼儿·湖上
作者：杜旟
朝代：宋
体裁：词

放扁舟、万山环处，平铺碧浪千顷。仙人怜我征尘久，借与梦游清枕。风乍静。望两岸群峰，倒浸玻璃影。楼台相映。更日薄烟轻，荷花似醉，飞鸟堕寒镜。中都内，罗绮千街万井。天教此地幽胜。仇池仙伯今何在，堤柳几眠还醒。君试问。□此意、只今更有何人领。功名未竟。待学取鸱夷，仍携西子，来动五湖兴。
摸鱼儿·湖上
作者：杜旟
朝代：宋
体裁：词

放扁舟、万山环处，平铺碧浪千顷。仙人怜我征尘久，借与梦游清枕。风乍静。望两岸群峰，倒浸玻璃影。楼台相映。更日薄烟轻，荷花似醉，飞鸟堕寒镜。中都内，罗绮千街万井。天教此地幽胜。仇池仙伯今何在，堤柳几眠还醒。君试问。问此意、只今更有何人领。功名未竟。待学取鸱夷，仍携西子，来动五湖兴。
蓦山溪（春）
作者：杜旟
朝代：宋
体裁：词

春风如客，可是繁华主。红紫未全开，早绿遍、江南千树。一番新火，多少倦游人，纤腰柳，不知愁，犹作风前舞。小阑干外，两两幽禽语。问我不归家，有佳人、天寒日暮。老来心事，唯只有春知，江头路，带春来，更带春归去。
酹江月·念奴娇·江山如此
作者：杜旟
朝代：宋
体裁：词

江山如此，是天开万古，东南王气。一自髯孙横短策，坐使英雄鹊起。玉树声消，金莲影散，多少伤心事。千年辽鹤，并疑城郭非是。当日万驷云屯，潮生潮落处，石头孤峙。人笑褚渊今齿冷，只有袁公不死。斜日荒烟，神州何在，欲堕新亭泪。元龙老矣，世间何限馀子。
峡山古调
作者：杜曾
朝代：宋

滥觞岷山侧，朝宗盖自然。
沸沸出幽窦，滔滔成巨川。
深流疑彻地，远势欲浮天。
万石攒若斗，一流泻如悬。
二蜀通货博，三峡为防坚。
上下比难险，往来争泝沿。
冲高濆气盛，转急汹形圆。
行人戒仲夏，招子尚耆年。
风波虽灭裂，滩碛且丛骈。
湍声混蛮市，涨润入畲田。
旁临股且粟，顺下目无前。
浮沫逢槎聚，垂瀑依岸穿。
哀猿藏森耸，渴鹿听潺湲。
幽胜祠宇密，倾危村舍联。
寒沙淹宿雨，暖溆罩春烟。
青芜随远曲，白鸟戏轻涟。
常经祗名利，旧隐多神仙。
至清逃鰌鱓，极奥容鲟鳣。
楚臣忠义郁，巫女威福专。
龙骧战具敏，鲧嗣导功全。
瞿唐十里暗，滟滪一邱偏。
砥柱未足擬，吕梁诚浪传。
伊予非智者，被命徒勉旃。
尺短纠列郡，寸进乘孤船。
一步一篙探，百丈百夫牵。
通夕但耿耿，终日惟乾乾。
废职罹罪罟，委命通化甄。
寄言千金子，狂狷可闻焉。
峡山古调
作者：杜曾
朝代：宋

滥觞岷山侧，朝宗盖自然。
沸沸出幽窦，滔滔成巨川。
深流疑彻地，远势欲浮天。
万石攒若斗，一流泻如悬。
二蜀通货博，三峡为防坚。
上下比难险，往来争泝沿。
衝高濆气盛，转急汹形圆。
行人戒仲夏，招子尚耆年。
风波虽灭裂，滩碛且丛骈。
湍声混蛮市，涨润入畬田。
旁临股且栗，顺下目无前。
浮沫逢槎聚，垂瀑依岸穿。
哀猿藏森耸，渴鹿听潺湲。
幽胜祠宇密，倾危村舍联。
寒沙淹宿雨，暖溆罩春烟。
青芜随远曲，白鸟戏轻涟。
常经祗名利，旧隠多神仙。
至清逃鰌鱓，极奥容鲟鳣。
楚臣忠义鬰，巫女威福专。
龙骧战具敏，鲧嗣导功全。
瞿唐十里暗，滟滪一邱偏。
砥柱未足拟，吕梁诚浪传。
伊予非智者，被命徒勉旃。
尺短纠列郡，寸进乘孤船。
一步一篙探，百丈百夫牵。
通夕但耿耿，终日惟干干。
废职罹罪罟，委命通化甄。
寄言千金子，狂狷可闻焉。
峡山古调
作者：杜曾
朝代：宋
体裁：古风

滥觞岷山侧，朝宗盖自然。沸沸出幽窦，滔滔成巨川。深流疑彻地，远势欲浮天。万石攒若斗，一流泻如悬。二蜀通货博，三峡为防坚。上下比难险，往来争溯沿。冲高濆气盛，转急汹形圆。行人戒仲夏，招子尚耆年。风波虽灭裂，滩碛且丛骈。湍声混蛮市，涨润入畬田。旁临股且栗，顺下目无前。浮沫逢槎聚，垂瀑依岸穿。哀猿藏森耸，渴鹿听潺湲。幽胜祠宇密，倾危村舍联。寒沙淹宿雨，暖溆罩春烟。青芜随远曲，白鸟戏轻涟。常经祗名利，旧隐多神仙。至清逃鰌鳝，极奥容鲟鳣。楚臣忠义郁，巫女威福专。龙骧战具敏，鲧嗣导功全。瞿唐十里暗，滟滪一邱偏。砥柱未足拟，吕梁诚浪传。伊予非智者，被命徒勉旃。尺短纠列郡，寸进乘孤船。一步一篙探，百丈百夫牵。通夕但耿耿，终日惟乾乾。废职罹罪罟，委命通化甄。寄言千金子，狂狷可闻焉。
峡山古调
作者：杜曾
朝代：宋

滥觞岷山侧，朝宗盖自然。沸沸出幽窦，滔滔成巨川。深流疑彻地，远势欲浮天。万石攒若斗，一流泻如悬。二蜀通货博，三峡为防坚。上下比难险，往来争溯沿。冲高濆气盛，转急汹形圆。行人戒仲夏，招子尚耆年。风波虽灭裂，滩碛且丛骈。湍声混蛮市，涨润入畬田。旁临股且栗，顺下目无前。浮沫逢槎聚，垂瀑依岸穿。哀猿藏森耸，渴鹿听潺湲。幽胜祠宇密，倾危村舍联。寒沙淹宿雨，暖溆罩春烟。青芜随远曲，白鸟戏轻涟。常经祗名利，旧隐多神仙。至清逃鳅鳝，极奥容鲟鳣。楚臣忠义郁，巫女威福专。龙骧战具敏，鲧嗣导功全。瞿唐十里暗，滟滪一邱偏。砥柱未足拟，吕梁诚浪传。伊予非智者，被命徒勉旃。尺短纠列郡，寸进乘孤船。一步一篙探，百丈百夫牵。通夕但耿耿，终日惟乾乾。废职罹罪罟，委命通化甄。寄言千金子，狂狷可闻焉。
峽山古調
作者：杜曾
朝代：宋

濫觴岷山側，朝宗蓋自然。
沸沸出幽竇，滔滔成巨川。
深流疑徹地，遠勢欲浮天。
萬石攢若鬭，一流瀉如懸。
二蜀通貨博，三峽爲防堅。
上下比難險，往來爭泝沿。
衝高濆氣盛，轉急洶形圓。
行人戒仲夏，招子尚耆年。
風波雖滅裂，灘磧且叢駢。
湍聲混蠻市，漲潤入畬田。
旁臨股且栗，順下目無前。
浮沫逢槎聚，垂瀑依岸穿。
哀猿藏森聳，渴鹿聽潺湲。
幽勝祠宇密，傾危村舍聯。
寒沙淹宿雨，暖溆罩春煙。
青蕪隨遠曲，白鳥戲輕漣。
常經祗名利，舊隠多神仙。
至清逃鰌鱓，極奧容鱘鱣。
楚臣忠義鬰，巫女威福專。
龍驤戰具敏，鯀嗣導功全。
瞿唐十里暗，灧澦一邱偏。
砥柱未足擬，呂梁誠浪傳。
伊予非智者，被命徒勉旃。
尺短糾列郡，寸進乘孤船。
一步一篙探，百丈百夫牽。
通夕但耿耿，終日惟乾乾。
廢職罹罪罟，委命通化甄。
寄言千金子，狂狷可聞焉。
句
作者：杜杞
朝代：宋

有驗如有神。
句
作者：杜杞
朝代：宋

有验如有神。
山行
作者：杜東
朝代：宋

遠岫依依落照，平林隠隠疏鐘。
獨跨蹇馿歸去，梅花一笑相逢。
平山堂
作者：杜東
朝代：宋

平山堂下水雲重，孤笛凄凉淡月中。
不見龍蛇飛素壁，只餘狐兔戍離宮。
仙翁已逐風流盡，世事俱隨夢幻空。
廣武無人同此意，慨然止有淚臨風。
綠珠
作者：杜東
朝代：宋

以色危身豈不知，甘心死別不生離。
樓前甲士紛如雪，正是花飛玉碎時。
句
作者：杜杲
朝代：宋

父子俱开国，朝廷不负人。
句
作者：杜杲
朝代：宋

父子俱開國，朝廷不負人。
云安下岩
作者：杜柬之
朝代：宋

涛江翻雪卷湖滩，晚泊岩扉暂解颜。
夙有净缘逢寺喜，老无生理伴僧闲。
残云已断独飞雨，落日将沈却照山。
半夜秋声惊客梦，一帘珠贝冷珊珊。
云安玉虚观南轩感事二首
作者：杜柬之
朝代：宋

樨梧殖岁首，擢起青琅玕。其叶大如掌，其阴匀若摊。弱干寻丈展，气已风云干。期之四五载，定足容栖鸾。我老无定居，僦屋蜗螺跧。平生辋川宅，面势胸中盘。何当遂诛茆，规庭十步宽。非无松柏坚，未易苍龙抟。种此南窗下，醉眠风雨寒。念我蓄一栉，间关走西东。携持三十年，出处靡不同。朝梳带残月，暮理含清风。户枢既日运，何由生蠹虫。今晨无故折，脆响犹春葱。物理有定数，吾生得无穷。即事感百虑，抚躬悲一翁。空囊乏赆铁，闹市多良工。鸾胶堕渺茫，秋扇惭初终。从渠老齿豁，称我醉颅童。
云安玉虚观南轩感事二首·其一
作者：杜柬之
朝代：宋
体裁：古风

樨梧殖岁首，擢起青琅玕。其叶大如掌，其阴匀若摊。弱干寻丈展，气已风云干。期之四五载，定足容栖鸾。我老无定居，僦屋蜗螺跧。平生辋川宅，面势胸中盘。何当遂诛茆，规庭十步宽。非无松柏坚，未易苍龙抟。种此南窗下，醉眠风雨寒。
云安玉虚观南轩感事二首·其二
作者：杜柬之
朝代：宋
体裁：古风

念我蓄一栉，间关走西东。携持三十年，出处靡不同。朝梳带残月，暮理含清风。户枢既日运，何由生蠹虫。今晨无故折，脆响犹春葱。物理有定数，吾生得无穷。即事感百虑，抚躬悲一翁。空囊乏赆铁，闹市多良工。鸾胶堕渺茫，秋扇惭初终。从渠老齿豁，称我醉颅童。
云安玉虚观南轩感事偶书五首
作者：杜柬之
朝代：宋

二仪鼓炉鞴，四山塞气烟。岂惟草木焦，坐恐土石然。巴峡再不登，逡巡又无年。流殍竟何归，卒死填沟渊。哆吻魏佛狸，积粟窥淮堧。侥倖一水旱，乘饥扰吾边。小人不及夕，妄忧杞国天。敢谓赫赫楚，而无蔿贾贤。古观久荒凉，寂然外人境。草木既蓁芜，风雨亦颓陨。我来一粪除，地净窗为冂。晨光散桐阴，夕照落柏影。置以六尺床，度此三伏永。终朝餍清凉，半夜或凄冷。客至共浮瓜，睡馀独煮茗。遥闻斗筲儿，争夺沸蛙黾。街头米十千，旱井费縻绠。对我脱粟盘，徐餐休祝鲠。嗟余何不辰，备极生人凶。偶全摺胁范，屡脱南冠钟。再醮亦何为，孙枝发枯桐。鬼犹果求食，宁吐杀与丰。两儿如我长，无田学圃农。郑忽敢辞昏，冗食哀我翁。兹外尚难言，二女累桥公。荆笄嫁不售，谁论德与容。幼也抱奇疾，此岁日尪癃。亦既就膏肓，二竖不可攻。而我事奔走，过家如狂风。岂无旬浃留，奈此旦夕暮。吞酸一执手，掣去如飞蓬。心知不再见，衰泪纷无从。书来报哀讣，赍恨归亡穷。莫闻忍死言，藁葬青莲宫。为父我安忍，为儿汝何逢。兴言一及此，镞刃戕心胸。
云安玉虚观南轩感事偶书五首·其一
作者：杜柬之
朝代：宋

二仪鼓炉鞴，四山塞气烟。岂惟草木焦，坐恐土石然。巴峡再不登，逡巡又无年。流殍竟何归，卒死填沟渊。哆吻魏佛狸，积粟窥淮堧。侥倖一水旱，乘饥扰吾边。小人不及夕，妄忧杞国天。敢谓赫赫楚，而无蔿贾贤。
云安玉虚观南轩感事偶书五首·其一
作者：杜柬之
朝代：宋

二仪鼓炉鞴，四山塞气烟。
岂惟草木焦，坐恐土石然。
巴峡再不登，逡巡又无年。
流殍竟何归，卒死填沟渊。
哆吻魏佛貍，积粟窥淮堧。
侥倖一水旱，乘饥扰吾边。
小人不及夕，妄忧杞国天。
敢谓赫赫楚，而无蔿贾贤。
云安玉虚观南轩感事偶书五首·其三
作者：杜柬之
朝代：宋
体裁：古风

嗟余何不辰，备极生人凶。偶全摺胁范，屡脱南冠钟。再醮亦何为，孙枝发枯桐。鬼犹果求食，宁吐杀与丰。两儿如我长，无田学圃农。郑忽敢辞昏，冗食哀我翁。兹外尚难言，二女累桥公。荆笄嫁不售，谁论德与容。幼也抱奇疾，此岁日尪癃。亦既就膏肓，二竖不可攻。而我事奔走，过家如狂风。岂无旬浃留，奈此旦夕暮。吞酸一执手，掣去如飞蓬。心知不再见，衰泪纷无从。书来报哀讣，赍恨归亡穷。莫闻忍死言，藁葬青莲宫。为父我安忍，为儿汝何逢。兴言一及此，镞刃戕心胸。
云安玉虚观南轩感事偶书五首·其二
作者：杜柬之
朝代：宋

古观久荒凉，寂然外人境。草木既蓁芜，风雨亦颓陨。我来一粪除，地净窗为冂。晨光散桐阴，夕照落柏影。置以六尺床，度此三伏永。终朝餍清凉，半夜或凄冷。客至共浮瓜，睡馀独煮茗。遥闻斗筲儿，争夺沸蛙黾。街头米十千，旱井费縻绠。对我脱粟盘，徐餐休祝鲠。
云安玉虚观南轩感事偶书五首·其二
作者：杜柬之
朝代：宋

古观久荒凉，寂然外人境。
草木既蓁芜，风雨亦颓陨。
我来一粪除，地凈窗为冋。
晨光散桐阴，夕照落柏影。
置以六尺床，度此三伏永。
终朝餍清凉，半夜或凄冷。
客至共浮瓜，睡余独煮茗。
遥闻斗筲儿，争夺沸蛙黾。
街头米十千，旱井费縻绠。
对我脱粟盘，徐餐休祝鲠。
至自云安题净戒院二首
作者：杜柬之
朝代：宋

山口出云鸠唤雨，三月巴山蒸溽暑。浊流来作虎眼文，一叶孤舟命如缕。道傍绿树清阴凉，中有金仙古道场。去家才馀二百里，且复看此青筼筜。出门满目伤羁旅，归舍还煎碎儿女。欲问阇黎借榻眠，卧对龛灯淡无语。麦芒焦，桑椹紫，田家夫妇忙欲死。蚕入簇，麦登场，夫妇饱煖孰可当。道旁书生空有妇，不蚕而衣真汝负。功名富贵老不来，书剑风尘一生误。何时郎买百株桑，身耕妇织策最良。董生莫厌徵租吏，苏子无由黑貂弊。
至自云安题净戒院二首·其一
作者：杜柬之
朝代：宋

山口出云鸠唤雨，三月巴山蒸溽暑。浊流来作虎眼文，一叶孤舟命如缕。道傍绿树清阴凉，中有金仙古道场。去家才馀二百里，且复看此青筼筜。出门满目伤羁旅，归舍还煎碎儿女。欲问阇黎借榻眠，卧对龛灯淡无语。
至自云安题净戒院二首·其二
作者：杜柬之
朝代：宋

麦芒焦，桑椹紫，田家夫妇忙欲死。蚕入簇，麦登场，夫妇饱煖孰可当。道旁书生空有妇，不蚕而衣真汝负。功名富贵老不来，书剑风尘一生误。何时郎买百株桑，身耕妇织策最良。董生莫厌徵租吏，苏子无由黑貂弊。
至自云安题凈戒院二首·其一
作者：杜柬之
朝代：宋

山口出云鸠唤雨，三月巴山蒸溽暑。
浊流来作虎眼文，一叶孤舟命如缕。
道傍绿树清阴凉，中有金仙古道场。
去家纔余二百里，且復看此青篔筜。
出门满目伤覊旅，归舍还煎碎儿女。
欲问阇黎借榻眠，卧对龛灯淡无语。
至自云安题凈戒院二首·其二
作者：杜柬之
朝代：宋

麦芒焦，桑椹紫，田家夫妇忙欲死。
蚕入簇，麦登场，夫妇饱暖孰可当。
道旁书生空有妇，不蚕而衣真汝负。
功名富贵老不来，书剑风尘一生误。
何时郎买百株桑，身耕妇织策最良。
董生莫厌征租吏，苏子无由黑貂弊。
至自雲安題凈戒院二首·其一
作者：杜柬之
朝代：宋

山口出雲鳩喚雨，三月巴山蒸溽暑。
濁流來作虎眼文，一葉孤舟命如縷。
道傍綠樹清陰凉，中有金仙古道場。
去家纔餘二百里，且復看此青篔簹。
出門滿目傷覊旅，歸舍還煎碎兒女。
欲問闍黎借榻眠，卧對龕燈淡無語。
至自雲安題凈戒院二首·其二
作者：杜柬之
朝代：宋

麥芒焦，桑椹紫，田家夫婦忙欲死。
蠶入簇，麥登場，夫婦飽煖孰可當。
道旁書生空有婦，不蠶而衣真汝負。
功名富貴老不來，書劍風塵一生誤。
何時郎買百株桑，身耕婦織策最良。
董生莫厭徵租吏，蘇子無由黑貂弊。
雲安下巖
作者：杜柬之
朝代：宋

濤江翻雪卷湖灘，晚泊巖扉暫解顔。
夙有淨緣逢寺喜，老無生理伴僧閑。
殘雲已斷獨飛雨，落日將沈却照山。
半夜秋聲驚客夢，一簾珠貝冷珊珊。
雲安玉虛觀南軒感事二首·其一
作者：杜柬之
朝代：宋

樨梧殖歲首，擢起青琅玕。
其葉大如掌，其陰勻若攤。
弱幹尋丈展，氣已風雲干。
期之四五載，定足容棲鸞。
我老無定居，僦屋蝸螺跧。
平生輞川宅，面勢胸中盤。
何當遂誅茆，規庭十步寬。
非無松柏堅，未易蒼龍摶。
種此南窗下，醉眠風雨寒。
雲安玉虛觀南軒感事二首·其二
作者：杜柬之
朝代：宋

念我蓄一櫛，間關走西東。
携持三十年，出處靡不同。
朝梳带殘月，暮理含清風。
戶樞既日運，何由生蠹蟲。
今晨無故折，脆響猶春葱。
物理有定數，吾生得無窮。
即事感百慮，撫躬悲一翁。
空囊乏贐鐵，閙市多良工。
鸞膠墮渺茫，秋扇慚初終。
從渠老齒豁，稱我醉顱童。
雲安玉虛觀南軒感事偶書五首·其一
作者：杜柬之
朝代：宋

二儀鼓爐鞴，四山塞氣煙。
豈惟草木焦，坐恐土石然。
巴峽再不登，逡巡又無年。
流殍竟何歸，卒死填溝淵。
哆吻魏佛貍，積粟窺淮堧。
僥倖一水旱，乘饑擾吾邊。
小人不及夕，妄憂杞國天。
敢謂赫赫楚，而無蔿賈賢。
雲安玉虛觀南軒感事偶書五首·其三
作者：杜柬之
朝代：宋

嗟余何不辰，備極生人凶。
偶全摺脅范，屢脫南冠鍾。
再醮亦何爲，孫枝發枯桐。
鬼猶果求食，寧吐殺與豐。
兩兒如我長，無田學圃農。
鄭忽敢辭昏，冗食哀我翁。
茲外尚難言，二女累橋公。
荆笄嫁不售，誰論德與容。
幼也抱奇疾，此歲日尪癃。
亦既就膏肓，二豎不可攻。
而我事奔走，過家如狂風。
豈無旬浹留，奈此旦夕暮。
吞酸一執手，掣去如飛蓬。
心知不再見，衰淚紛無從。
書來報哀訃，齎恨歸亡窮。
莫聞忍死言，藁葬青蓮宮。
爲父我安忍，爲兒汝何逢。
興言一及此，鏃刃戕心胸。
雲安玉虛觀南軒感事偶書五首·其二
作者：杜柬之
朝代：宋

古觀久荒凉，寂然外人境。
草木既蓁蕪，風雨亦頹隕。
我來一糞除，地凈窗爲冋。
晨光散桐陰，夕照落柏影。
置以六尺床，度此三伏永。
終朝饜清凉，半夜或淒冷。
客至共浮瓜，睡餘獨煮茗。
遥聞斗筲兒，爭奪沸蛙黽。
街頭米十千，旱井費縻綆。
對我脫粟盤，徐餐休祝鯁。
镜
作者：杜樗隐
朝代：宋

铸就揩磨不计工，岂量资质本顽铜。面前毫发曾无隐，背后看来便不同。
鏡
作者：杜樗隠
朝代：宋

鑄就揩磨不計工，豈量資質本頑銅。
面前毫髪曾無隠，背後看來便不同。
镜
作者：杜樗隠
朝代：宋

铸就揩磨不计工，岂量资质本顽铜。
面前毫髪曾无隠，背后看来便不同。
靈巖行
作者：杜欽况
朝代：宋

山迴路疑絕，林深祕巖扃。
鑿翠出金碧，開軒列雲屏。
希有昔成道，久矣斯巖靈。
法定卧蒼壁，白日穿空明。
令威指泉竇，一鑿秋寒澄。
定水供萬衆，不縮亦不盈。
如公禪宗秀，於世本無營。
聊爲出山雲，乘風無縱橫。
坐令多寶藏，百神轉雷霆。
夜月嘯彫虎，玉匣開晶熒。
笑指八解池，外流中不傾。
何必空山雷，始悟物我情。
北行作
作者：杜氏
朝代：宋

江淮幼女別鄉閭，好似明妃遠嫁無。
默默一心歸故國，區區千里逐狂夫。
慵拈簫管吹羌曲，懶繫羅裙舞鷓鴣。
多少眼前悲泣事，不如花柳舊江都。
北行作
作者：杜氏
朝代：宋

江淮幼女别乡闾，好似明妃远嫁无。默默一心归故国，区区千里逐狂夫。慵拈箫管吹羌曲，懒系罗裙舞鹧鸪。多少眼前悲泣事，不如花柳旧江都。
北行作
作者：杜氏
朝代：宋

江淮幼女别乡闾，好似明妃远嫁无。
默默一心归故国，区区千里逐狂夫。
慵拈箫管吹羌曲，懒繫罗裙舞鹧鸪。
多少眼前悲泣事，不如花柳旧江都。
丝瓜
作者：杜汝能
朝代：宋
体裁：七言绝句

寂寥篱户入泉声，不见山容亦自清。数日雨晴秋草长，丝瓜沿上瓦墙生。
句
作者：杜汝能
朝代：宋

閑立綠楊影，交眠紅藕花。
句
作者：杜汝能
朝代：宋

闲立绿杨影，交眠红藕花。
寄吳夢鶴
作者：杜汝能
朝代：宋

憐君如泛梗，漂泊竟何之。
經歲無來信，還家是幾時。
秋高鴻過少，地冷菊開遲。
屢夕寒燈下，秋吟只自知。
寄吴梦鹤
作者：杜汝能
朝代：宋
体裁：五言律诗

怜君如泛梗，漂泊竟何之。经岁无来信，还家是几时。秋高鸿过少，地冷菊开迟。屡夕寒灯下，秋吟只自知。
寄薛泳
作者：杜汝能
朝代：宋

長安君別後，動即是相思。
料想還家日，勝如爲客時。
江寒驚夢斷，路遠得書遲。
幾度空凝望，春風又柳絲。
寄薛泳
作者：杜汝能
朝代：宋
体裁：五言律诗

长安君别后，动即是相思。料想还家日，胜如为客时。江寒惊梦断，路远得书迟。几度空凝望，春风又柳丝。
时思荐福寺
作者：杜汝能
朝代：宋
体裁：五言律诗

□知山不厌，高处更营亭。对面开诗景，当空列画屏。药生香草异，盖结古松灵。见说师斋暇，时来此读经。
時思薦福寺
作者：杜汝能
朝代：宋

□知山不厭，高處更營亭。
對面開詩景，當空列畫屏。
藥生香草異，蓋結古松靈。
見說師齋暇，時來此讀經。
絲瓜
作者：杜汝能
朝代：宋

寂寥籬戶入泉聲，不見山容亦自清。
數日雨晴秋草長，絲瓜沿上瓦牆生。
贈陳隨隠
作者：杜汝能
朝代：宋

父子名相繼，如君又出奇。
乾坤鍾秀氣，湖海誦新詩。
放鶴春風遠，橫琴夜月遲。
未應隨大隠，閑過聖明時。
赠陈随隐
作者：杜汝能
朝代：宋

父子名相继，如君又出奇。乾坤钟秀气，湖海诵新诗。放鹤春风远，横琴夜月迟。未应随大隐，闲过圣明时。
赠陈随隠
作者：杜汝能
朝代：宋

父子名相继，如君又出奇。
干坤钟秀气，湖海诵新诗。
放鹤春风远，横琴夜月迟。
未应随大隠，闲过圣明时。
送顧梅山之揚州
作者：杜汝能
朝代：宋

高人必見知，已是渡淮遲。
路遠飄零客，囊多絕妙詩。
早蟬何處聽，歸棹幾時期。
到定陪吟宴，瓊花惜過時。
送顾梅山之扬州
作者：杜汝能
朝代：宋
体裁：五言律诗

高人必见知，已是渡淮迟。路远飘零客，囊多绝妙诗。早蝉何处听，归棹几时期。到定陪吟宴，琼花惜过时。
□韵呈徐□勘□□□
作者：杜汪
朝代：宋
体裁：五言律诗

规广前贤迹，相期幸有君。搜奇辱佳句，纪实待高文。古木风长悄，阴崖日易曛。何时陪胜赏，举手上霄云。
□韻呈徐□勘□□□
作者：杜汪
朝代：宋

規廣前賢迹，相期幸有君。
搜奇辱佳句，紀實待高文。
古木風長悄，陰崖日易曛。
何時陪勝賞，舉手上霄雲。
集工部句題暖谷
作者：杜汪
朝代：宋

作尉窮谷僻，官高何足論。
溫溫有風味，憶昔李公存。
集工部句题暖谷
作者：杜汪
朝代：宋
体裁：五言绝句

作尉穷谷僻，官高何足论。温温有风味，忆昔李公存。
集杜工部句咏寒亭
作者：杜汪
朝代：宋
体裁：五言律诗

湖南清绝地，长夏想为情。六月风日冷，炎天冰雪生。蓬莱如可到，心迹喜双清。去郭轩楹敞，幽居不用名。
集杜工部句詠寒亭
作者：杜汪
朝代：宋

湖南清絕地，長夏想爲情。
六月風日冷，炎天冰雪生。
蓬萊如可到，心迹喜雙清。
去郭軒楹敞，幽居不用名。
书警
作者：杜浚之
朝代：宋
体裁：古风

食李弗嫌苦，食梅弗嫌酸。不为身所累，且从心所安。吾分固云薄，吾志亦非单。静看如山祸，差之一念閒。所得甚眇眇，所丧已漫漫。百年修不足，一朝容易残。虽处四壁立，如享万钟宽。静坐明月窟，濯足清风滩。
示故人
作者：杜浚之
朝代：宋

在家同匏系，游子似箨飞。昔分参与商，今作埙与篪。感子意气殊，顾我齿发非。茅屋正萧萧，野花亦离离。无酒水可饮，无饭黍可炊。杲杲看朝阳，连连弄夕晖。男儿重交好，雪霜以为期。
示故人
作者：杜浚之
朝代：宋

在家同匏繫，游子似箨飞。
昔分参与商，今作埙与箎。
感子意气殊，顾我齿髮非。
茅屋正萧萧，野花亦离离。
无酒水可饮，无饭黍可炊。
杲杲看朝阳，连连弄夕晖。
男儿重交好，雪霜以为期。
述志
作者：杜浚之
朝代：宋

宁往百里步，曲木不可息。宁忍三日饥，邪蒿不可食。虽云食息顷，便分淑与慝。志士当暮年，闻道转历历。要使此一身，如琢复如涤。整冠与纳履，微嫌费疏剔。未若瓜李地，绝不见吾迹。
述志
作者：杜浚之
朝代：宋

宁往百里步，曲木不可息。
宁忍三日饥，邪蒿不可食。
虽云食息顷，便分淑与慝。
志士当暮年，闻道转历历。
要使此一身，如琢復如涤。
整冠与纳履，微嫌费疏剔。
未若瓜李地，绝不见吾迹。
書警
作者：杜濬之
朝代：宋

食李弗嫌苦，食梅弗嫌酸。
不爲身所累，且從心所安。
吾分固云薄，吾志亦非單。
靜看如山禍，差之一念閒。
所得甚眇眇，所喪已漫漫。
百年修不足，一朝容易殘。
雖處四壁立，如享萬鍾寬。
靜坐明月窟，濯足清風灘。
示故人
作者：杜濬之
朝代：宋

在家同匏繫，遊子似籜飛。
昔分參與商，今作塤與箎。
感子意氣殊，顧我齒髮非。
茅屋正蕭蕭，野花亦離離。
無酒水可飲，無飯黍可炊。
杲杲看朝陽，連連弄夕暉。
男兒重交好，雪霜以爲期。
述志
作者：杜濬之
朝代：宋

寧往百里步，曲木不可息。
寧忍三日饑，邪蒿不可食。
雖云食息頃，便分淑與慝。
志士當暮年，聞道轉歷歷。
要使此一身，如琢復如滌。
整冠與納履，微嫌費疏剔。
未若瓜李地，絕不見吾迹。
和範孫閑行溪西得梅數花韻·其一
作者：杜知仁
朝代：宋

寒梅我故人，歲必以文會。
涴墨尚可覆，未知凡幾醉。
晚乃得此詩，山靈以爲最。
置身風月上，出語色香外。
駕言孤絕處，壞枝委顛沛。
懸崖折披竹，斷澗强病檜。
窮交僅如此，過是藐無輩。
碧眼苦好奇，於焉有深嗜。
迎長得一花，以爲時可矣。
遂若天下春，筆頭頓生氣。
我屬閉關日，一枝偕寤寐。
敢賀微陽來，尚虞堅冰至。
結束果何在，飄零初不計。
政恐負歲寒，或爲識者喟。
和範孫閑行溪西得梅數花韻·其二
作者：杜知仁
朝代：宋

孤根要先覺，一花已後會。
而况萬香中，晚乃誇狂醉。
東皇兆群物，無物居其最。
對梅欲著語，當在梅之外。
君看龍蛇蟄，中有江河沛。
其元陽復雷，其真歲寒檜。
於梅觀此妙，眼力憐湛輩。
無能根本求，僅爲色香嗜。
一元無識者，孤真可知矣。
君獨邃玄機，命筆開風氣。
奇哉天根詞，與世呼夢寐。
猶疑轉語下，未爲梅之至。
願聞第一義，更作向上計。
會有先天翁，當發無極喟。
和范孙闲行溪西得梅数花韵
作者：杜知仁
朝代：宋

寒梅我故人，岁必以文会。涴墨尚可覆，未知凡几醉。晚乃得此诗，山灵以为最。置身风月上，出语色香外。驾言孤绝处，坏枝委颠沛。悬崖折披竹，断涧强病桧。穷交仅如此，过是藐无辈。碧眼苦好奇，于焉有深嗜。迎长得一花，以为时可矣。遂若天下春，笔头顿生气。我属闭关日，一枝偕寤寐。敢贺微阳来，尚虞坚冰至。结束果何在，飘零初不计。政恐负岁寒，或为识者喟。孤根要先觉，一花已后会。而况万香中，晚乃誇狂醉。东皇兆群物，无物居其最。对梅欲著语，当在梅之外。君看龙蛇蛰，中有江河沛。其元阳复雷，其真岁寒桧。于梅观此妙，眼力怜湛辈。无能根本求，仅为色香嗜。一元无识者，孤真可知矣。君独邃玄机，命笔开风气。奇哉天根词，与世呼梦寐。犹疑转语下，未为梅之至。愿闻第一义，更作向上计。会有先天翁，当发无极喟。
和范孙闲行溪西得梅数花韵·其一
作者：杜知仁
朝代：宋
体裁：古风

寒梅我故人，岁必以文会。涴墨尚可覆，未知凡几醉。晚乃得此诗，山灵以为最。置身风月上，出语色香外。驾言孤绝处，坏枝委颠沛。悬崖折披竹，断涧强病桧。穷交仅如此，过是藐无辈。碧眼苦好奇，于焉有深嗜。迎长得一花，以为时可矣。遂若天下春，笔头顿生气。我属闭关日，一枝偕寤寐。敢贺微阳来，尚虞坚冰至。结束果何在，飘零初不计。政恐负岁寒，或为识者喟。
和范孙闲行溪西得梅数花韵·其二
作者：杜知仁
朝代：宋

孤根要先觉，一花已后会。
而况万香中，晚乃夸狂醉。
东皇兆群物，无物居其最。
对梅欲着语，当在梅之外。
君看龙蛇蛰，中有江河沛。
其元阳復雷，其真岁寒桧。
于梅观此妙，眼力怜湛辈。
无能根本求，仅为色香嗜。
一元无识者，孤真可知矣。
君独邃玄机，命笔开风气。
奇哉天根词，与世呼梦寐。
犹疑转语下，未为梅之至。
愿闻第一义，更作向上计。
会有先天翁，当发无极喟。
和范孙闲行溪西得梅数花韵·其二
作者：杜知仁
朝代：宋

孤根要先觉，一花已后会。而况万香中，晚乃誇狂醉。东皇兆群物，无物居其最。对梅欲著语，当在梅之外。君看龙蛇蛰，中有江河沛。其元阳复雷，其真岁寒桧。于梅观此妙，眼力怜湛辈。无能根本求，仅为色香嗜。一元无识者，孤真可知矣。君独邃玄机，命笔开风气。奇哉天根词，与世呼梦寐。犹疑转语下，未为梅之至。愿闻第一义，更作向上计。会有先天翁，当发无极喟。
归云祠
作者：杜符卿
朝代：宋
体裁：五言律诗

寂照三乘法，冥通万佛心。传灯光祖印，演教茂禅林。莲座华成雨，云庵施侧金。因怀会稽绂，兰梵许登临。
歸雲祠
作者：杜符卿
朝代：宋

寂照三乘法，冥通萬佛心。
傳燈光祖印，演教茂禪林。
蓮座華成雨，雲菴施側金。
因懷會稽紱，蘭梵許登臨。
丁丑別金壇劉漫塘七首·其一
作者：杜範
朝代：宋

黄綺避世翁，萬乘輕商顔。
翻然爲羽翼，國本安泰山。
出處義與比，盛衰世相關。
懷古誦考槃，令人欲長歎。
丁丑別金壇劉漫塘七首·其七
作者：杜範
朝代：宋

人生玩歲月，世事變朝暮。
三年在門牆，一日泣岐路。
窗前長新綠，生意自呈露。
願君日强飯，安排濟時具。
丁丑別金壇劉漫塘七首·其三
作者：杜範
朝代：宋

北風吹夏律，草木塵沙昏。
枝葉曾未害，根本難具論。
肉食謀何有，家食徒殷勤。
誰能起東山，掃翳扶朝暾。
丁丑別金壇劉漫塘七首·其二
作者：杜範
朝代：宋

崇山鬰嵯峩，千章自交陰。
培塿植松柏，斧斤日相尋。
物小固不容，名大亦難任。
智哉甯夫子，其愚非本心。
丁丑別金壇劉漫塘七首·其五
作者：杜範
朝代：宋

詞章道之華，於世非少補。
施之匪其宜，文繡被泥土。
自昔重立言，一語萬鈞弩。
誰其厭來者，是非實千古。
丁丑別金壇劉漫塘七首·其六
作者：杜範
朝代：宋

女蘿去長松，藉藉紛委地。
矇瞍辭詔相，十步九顛躓。
弱昧慙陋質，先生未終棄。
再拜願有聞，服膺敢失墜。
丁丑別金壇劉漫塘七首·其四
作者：杜範
朝代：宋

川澤升爲雨，霈然周四郊。
有水行地中，溉灌亦良勞。
勢力固有限，戛哉加分毫。
爲義分內耳，誰言薄雲高。
丁卯九月十夜觀月
作者：杜範
朝代：宋

草露團團夜氣濃，一天明月半彎弓。
光涵萬頃澄秋霽，影落千山接翠空。
毫髮不迷孤照處，膽肝盡露廣寒宮。
回廊獨步渾無覺，似是泠然駕遠風。
七夕歌
作者：杜範
朝代：宋

象緯昭垂各度躔，牛女之說從何年。
博物有志張茂先，客槎親見織與牽。
坐令千載習繆傳，遂將濁欲穢清玄。
詩史實錄百世賢，亦以俚語形歌篇。
君不見昭陽夜靜玉欄邊，誰知漁陽萬騎橫戈鋋。
何如鳳簫縹緲緱山巔，舉手辭世乘雲軿。
我欲浩歌痛飲秋風前，仰視星斗奕奕紛羅駢。
安得壯士橫笛一聲吹上徹九天。
七月二十七日午到釣灘登其臺偶成二絕·其一
作者：杜範
朝代：宋

高人作計亦迂哉，千尺崔嵬著釣臺。
握手故人留不住，有魚那肯上鈎來。
七月二十七日午到釣灘登其臺偶成二絕·其二
作者：杜範
朝代：宋

憶昔斯堂醉晚風，壁間歲月已無蹤。
誰知千古留名字，只在當年把釣中。
三月某日有感而書
作者：杜範
朝代：宋

敏不可恃，鈍宜自强。
詩酒荒嬉，恐暴汝良。
我日衰惰，頼汝以張。
安肆日偷，古訓洋洋。
我與伯氏，短檠夜書。
矻矻待旦，我所不如。
每一念之，抆涕痛乎。
嗣而昌之，其後人歟。
三用韻謝孫花翁趙寬堂趙貴方見和
作者：杜範
朝代：宋

金飈蕩天末，清泠聚茲花。
凜然傲且拒，霜天肩正差。
好事共一觀，目眩五色霞。
但此慰寂寞，那復矜榮華。
誰無蘭蕙姿，誰無桃杏葩。
秋邊竟誰語，短瓶插交加。
但知愛風味，何必加齒牙。
未能輸一醉，有興浩無涯。
丘知府挽詩
作者：杜範
朝代：宋

弟兄鼎譽人爭羨，富貴隨時報未均。
領閣清班非不遇，持麾重選遽成塵。
世誇人物今何在，志在詩書竟莫伸。
笑語詼諧猶在耳，忽聞遠訃恐非真。
中秋夜客退觀月謾成
作者：杜範
朝代：宋

檻外不數丈，深窅藏丘壑。
璧月懸中天，玉露下叢薄。
尺水澄秋光，龜魚共予樂。
所樂亦伊何，飲水良自覺。
恍若歸故山，灑然謝羈絡。
明發將何之，塵埃又如昨。
行也誰使之，有此一大錯。
幸保寸心在，舉頭問碧落。
九月二十六日觀水
作者：杜範
朝代：宋

滔滔隨岫遠，𤅣𤅣浸沙寒。
萬古去不極，幾人來此看。
放乎知有本，逝者若爲難。
瞪目斜陽裏，雙鷗下碧瀾。
五八叔席上詠江梅水仙
作者：杜範
朝代：宋

難兄冰雪姿，難弟金玉相。
一夷與一惠，共此歲晚香。
凌波孤山下，不染塵𡏖場。
故山尚無恙，愈覺風味長。
夜闌更秉燭，簷雪聲鏘鏘。
仙山知寺志剛示余以浸碧唱和詩漫繼其韻
作者：杜範
朝代：宋

窮年奔走繚鄉隅，暫此憑欄意已殊。
一水光明平處現，四山容色淡中鋪。
莫羞塵鬢臨冰鑑，自有靈原照玉壺。
浸碧主人應領會，試言此碧有耶無。
代菊對
作者：杜範
朝代：宋

未有淵明先有我，何人喚我作淵明。
東籬宛在南山下，誰向秋風管落英。
仲夏朔汰卒羣鬨驚擾居民內外凜凜撫而賚之而後少定人情憂畏警夜愈嚴一夕霈雨羣心頓甦張倅作喜雨詩見示因和其韻
作者：杜範
朝代：宋

居家多惰拙，爲國常隠憂。
有時發魯嘆，乃或遭楚咻。
壞證至束手，錯事皆從頭。
收汙挑怨憤，作勞睨嬉遊。
變成生悍卒，禍已延數州。
胡然近輦轂，豈不聞高侯。
大决多所傷，小安其可偷。
悍心未熨帖，轉手即寇仇。
嗟哉逢不辰，老矣何所投。
人力豈足恃，天意或爲謀。
連夕蒸霮䨴，崇朝洗歊烰。
巷陌收燥坌，河渠漲濁流。
仰首戴恩育，歡心誰怨尤。
國步自茲穩，吾志將何求。
高人贈我詩，妙語清於秋。
口誦殊未已，頭痛頓已瘳。
欣然萬宇氣，快以一筆收。
仁隣幸可卜，舊好今自修。
願言爲明時，却顧思遠猷。
王度殊未飭，人情過則休。
朽索難繫馬，機心或驚鷗。
君方抱經濟，我當歸樊丘。
伏蒙賜和復用韻二章拜呈可謂出醜衒媸惟自敘鄙懷併以見區區敬慕之意姑惟教之是所願也·其一
作者：杜範
朝代：宋

道在行藏自古艱，爲貧偶出未能還。
一從舉手遮西日，已恐移文在北山。
身入微官韁鎖裏，心慚大隠市朝間。
浮雲富貴非吾事，便有功名亦等閑。
伏蒙賜和復用韻二章拜呈可謂出醜衒媸惟自敘鄙懷併以見區區敬慕之意姑惟教之是所願也·其二
作者：杜範
朝代：宋

學道辛勤歷萬艱，精神見性本無還。
齊眉自可供瓢樂，携手何須去鹿山。
謂介謂通非所在，不夷不惠處其間。
自憐塵俗心猶在，即席摳衣願少閑。
何君智父之堂名以雲岫袁蒙齋記之智父以示余漫成絕句
作者：杜範
朝代：宋

谷裏深藏豈自珍，須臾觸石上天津。
悠然一片心何在，說道無心却誤人。
借韻呈寬堂
作者：杜範
朝代：宋

坦然寬德是居身，又有疲甿要拊循。
鏡浄不過方寸地，海涵何止百千人。
呻吟望賜多溝壑，晚閃爲霖幾怪神。
膏澤未能周海宇，祝公先靜一州塵。
偶屬成嵬字韻錄呈六十叔二首·其一
作者：杜範
朝代：宋

溪頭徙倚對崔嵬，世上塵愁安在哉。
峭壁千尋翻素練，深崖萬古鬭雄雷。
空餘鳥跡無人到，應有山靈怪我來。
偶爾相逢成勝槩，平生襟抱此中開。
偶屬成嵬字韻錄呈六十叔二首·其二
作者：杜範
朝代：宋

莫令胸次著崔嵬，萬事於人何有哉。
欲向懸崖看積雨，幾經空谷撼奔雷。
山花無思開還落，溪鳥忘機去復來。
此地逍遥吾足矣，解愁春甕不須開。
偶成
作者：杜範
朝代：宋

喜脫京塵理棹行，歸心佇立望危檣。
得風甚飽秋帆腹，頃刻回頭失富陽。
偶成
作者：杜範
朝代：宋

短篷支枕看青山，山意閑如人意閑。
飛過白鷗何處宿，宿時莫向急邊灘。
偶詠玉簪花
作者：杜範
朝代：宋

葉带春姿如潑淀，花多秋色似凝酥。
怳疑鷺立清波上，只欠漁舟湊畫圖。
偶題
作者：杜範
朝代：宋

雪外亂山才約略，雨中平野更凄迷。
有人支枕篷窗底，卧看羣牛渡野溪。
八月十一夜風月可愛自前屋覓酒不得而歸小詩呈百六十叔
作者：杜範
朝代：宋

晚煙輕拂亂山橫，落日纔收月已明。
萬頃孤光低闊野，一天寒色带疎星。
交情要與秋容淡，携手難禁夜氣清。
慣識醉中風月好，不知風月更宜醒。
再依韻復足五十六字以見一時無聊之態非詩也
作者：杜範
朝代：宋

人間總是一虛空，過眼流光過耳風。
方見露芽牆下茁，又嗟霜葉嶺頭紅。
身來作吏雙溪上，誰使衝寒一寺中。
急雪隨風穿瓦過，强呵凍手作詩窮。
再次沈節推送春韻
作者：杜範
朝代：宋

子規泣訴春山頭，芳草連天不盡愁。
紫陌遊人在何處，空有顰眉人倚樓。
溪上悠悠棹木蘭，溪邊落紅紛斑斑。
嗟哉片片逐流水，新篁忽長千琅玕。
多少閑愁推不去，欲問春歸杳無處。
少年知已負心期，尊酒從今樂事稀。
再用韻
作者：杜範
朝代：宋

浮艷誇春苑，貞耐還秋花。
有菊與芙蓉，誰能分等差。
金蕊含朝暉，丹臉粲夕霞。
素商太冷淡，歲晚生光華。
詩人抱幽獨，東籬愛天葩。
可惜亭亭姿，誤以脂粉加。
知音須子期，知味須易牙。
臨風慨千古，雲海浩無涯。
冬至展墓偶成
作者：杜範
朝代：宋

至日衝寒掃墓墟，凄然一拜一欷歔。
蓼莪恨與雲無際，常棣愁催雪滿裾。
誤落世塵驚日月，謾牽吏鞅廢詩書。
回頭更看諸兒姪，門戶支撐正要渠。
別宛陵同官
作者：杜範
朝代：宋

遊宦見交情，惟憂間易生。
文書祇自了，意氣若爲傾。
幸已符金斷，終然爲玉成。
官僚有如此，共保歲寒盟。
別張簿兄弟
作者：杜範
朝代：宋

弱柳含風拂路隅，一尊話別意躊躕。
相看未了百年事，有約無忘千里書。
到手功名還漫浪，褆身德業念居諸。
願君一語勤相贈，拜賜從今儻不虛。
別陳常簿塤五首
作者：杜範
朝代：宋

古道湮不續，遺直聲以彰。
良藥見謂苦，不試徒有方。
豈其蓋世名，可浣憂國腸。
視天方夢夢，令人歌慨慷。
心理同一轍，世學何多門。
倡徒各有植，成性非兩存。
習之到聖處，心小道自尊。
工夫未易熟，毀譽何足論。
空言漫浩渺，實行較分寸。
爲官志何在，監州民可問。
以此百紙忠，解彼千里慍。
有守矧更賢，往哉同令聞。
菜畦絕夜雨，麥壠摇春風。
板輿奉歡笑，意與物態同。
路才百里近，水可一夕通。
君其戒徒御，駕言無匆匆。
義交味逾淡，心敬跡自疎。
球玉世所貴，車馬人交趨。
性懶拙造請，獨抱此區區。
贈別我何有，珍重千金軀。
劉上舍以詩送牡丹併酒和之二首·其一
作者：杜範
朝代：宋

春愁風雨不禁寒，紅盡枝頭綠已團。
誰遣佳人伴岑寂，初酣卯酒臉勻丹。
劉上舍以詩送牡丹併酒和之二首·其二
作者：杜範
朝代：宋

紛紛萬卉委泥沙，獨殿春風自一家。
珍重白衣相問勞，醉吟佳句醉看花。
劉上舍携酒有詩和其韻·其一
作者：杜範
朝代：宋

數過流年轉矚中，宦塵休更問窮通。
新詩喚我塵埃夢，孤驛清澄一笑同。
劉上舍携酒有詩和其韻·其二
作者：杜範
朝代：宋

匆匆歲事又更新，一氣初回萬木春。
獨有江梅殊未覺，凜然冰雪照詩人。
劉百十六兄送梅花大鯽新酒以詩將和其韻四首·其一
作者：杜範
朝代：宋

塵鬢三年繡水湄，詩懷久矣負良時。
門前喜鵲來相報，知有騷人委色絲。
劉百十六兄送梅花大鯽新酒以詩將和其韻四首·其三
作者：杜範
朝代：宋

暖日浮光深水湄，魚方掉尾煦晴時。
巨鱗如掌勤分餉，興入扁舟動釣絲。
劉百十六兄送梅花大鯽新酒以詩將和其韻四首·其二
作者：杜範
朝代：宋

寒冰爲骨玉爲精，籬落橫斜數點清。
不見孤山浮動處，嶺頭折贈若爲情。
劉百十六兄送梅花大鯽新酒以詩將和其韻四首·其四
作者：杜範
朝代：宋

新篘盎盎瀉瓊晶，照我襟懷徹底清。
多謝白衣相問勞，舉杯無語不勝情。
募兵
作者：杜範
朝代：宋

召募古來有，今者何其艱。
文書急如雨，取辦都保間。
百夫不當十，一夫費千鐶。
恐被嗜利徒，無能禦國患。
老母與少婦，蓬頭走江干。
挽之不得留，悲泣聲徹天。
母曰我壯子，婦曰我健夫。
衣裳破無補，田園荒未鋤。
一朝棄我去，饑寒我何如。
我欲從汝行，生死同一隅。
抑恐惰軍氣，累汝重汝辜。
今業已分離，把袂略須臾。
拭淚爲汝言，汝亦無我虞。
戮力濟王功，期以斬强胡。
十二月初六日出郊途中值雪偶成小律詩
作者：杜範
朝代：宋

宦塵役役走長塗，歲晚離家只自吁。
風入破輿寒徹骨，雪穿疎幌亂沾鬚。
橫陳瑞色今如許，定擬豐年可大書。
州縣徒勞何敢憚，萬家溫飽即吾廬。
十二月初六日栖嬾和方山
作者：杜範
朝代：宋

携手喜初晴，夜光列星漢。
栖嬾壁上圖，昉於此乎看。
詩翁爲抽思，宮徵手自案。
一醉不敢辭，斗膽破崖岸。
十五日十九兄到家小飲有詩和之
作者：杜範
朝代：宋

晚色煙霞好，寒山雪月明。
賞心聞鵲喜，醉臉任狸形。
銀燭輝蓬戶，冰花爍膽瓶。
讀君斷腸句，孤雁欲吞聲。
南鄉舟中偶成
作者：杜範
朝代：宋

日斜遠浦閟朱光，煙抹前山濕翠粧。
自有著身丘壑分，故應遣我水雲鄉。
便於世上誇鍾鼎，何似田間飽稻粱。
手把黄花相問訊，秋風不改舊時香。
又和鄭府判侯字韻
作者：杜範
朝代：宋

野人漫學事王侯，宦牒相從得俊遊。
著眼丹鉛常午夜，轉頭萸菊已深秋。
幾多陳迹成今古，莫對清尊話去留。
自幸趨隅陪玉麈，如今何止識荆州。
又和鄭府判韻
作者：杜範
朝代：宋

荆璞照耀非常珍，天衢整步凌通津。
與人軒闢破畦畛，滿懷拍拍無非春。
我如櫪驥異遠道，志在千里身未到。
朅來此地尋文盟，平生心事爲傾倒。
飽德醉義樂有餘，况有蘭玉芬庭除。
諧笑云云殊未厭，盤飧夜半勞兵厨。
依依此情那忍去，自恨塵鞍難久駐。
佇看飛詔自天來，殿前賸作摩空賦。
又得一絕句
作者：杜範
朝代：宋

白句方從萬玉妃，安排紅袖點春暉。
一寒自笑無氈客，三酌匆匆早賦歸。
又送湯國正五十六字
作者：杜範
朝代：宋

一尊濁酒送君行，慘澹江雲似我情。
已是園林堆落葉，更添風雨掃殘英。
直存吾道曾何病，公在人心爲不平。
我久念歸歸未得，羨君趲得去帆輕。
叔虎辱與予遊最久其所爲詩文僅窺一二未獲搴珠璧之櫝而縱觀也行李來京都携方崖類藁携續集示予暇日隠几讀之斲巧抽新絢綵爛爛爲之洞心豁目不知君家所藏其富若是輒成古風以自詫奇觀因以爲謝
作者：杜範
朝代：宋

昔君遊我里，諸老皆競爽。
今踰三十年，百事一非往。
君今來京都，相對各槁項。
清燈話疇昔，未語意先惘。
橐中賸緗帙，挈來耀書榥。
栒虡列羣編，金石振逸響。
又如春水闊，縠瀾敷浩瀁。
繡鞶飫耳聞，錦囊愜心賞。
今夕亦何夕，塵塞爲披敞。
吾衰亦久矣，欲勉不可强。
尚記諸老言，種收同鹵莽。
顧我困朝饑，羨君富秋穰。
何日遂賦歸，相從問隴㽘。
滯穗儻可拾，我亦歌擊壤。
和六十叔二絕·其一
作者：杜範
朝代：宋

夕陽有意爲人留，斜映寒江著小舟。
遠目遥岑無限意，不須蕭瑟賦悲秋。
和六十叔二絕·其二
作者：杜範
朝代：宋

半窗斜日带東籬，桂子團團已滿枝。
朝露晚風并夜月，細看一一是君詩。
和劉會之野堂韻
作者：杜範
朝代：宋

草草春又過，凄晦風雨夕。
三年烏傷夢，不斷一區宅。
台山在何許，空有塵滿屐。
英英江夏公，老龍蟠古澤。
尋勝著幽宇，搜奇列佳石。
可齋不出門，亦復爲渠役。
酒酣對崔嵬，寸管凌千尺。
念我蕭寺中，遠贈煩走力。
隠几讀妙句，緬懷賓主席。
何當謝吏網，足躡堂上客。
和十九兄梅韻二首·其一
作者：杜範
朝代：宋

空谷寒花好，荒村野路長。
有懷尋往事，無語攪枯腸。
老氣猶無恙，幽姿只自香。
喜君歌白雪，茂對此新陽。
和十九兄梅韻二首·其二
作者：杜範
朝代：宋

語別星霜久，懷人道里長。
江山高著眼，文字飽撐腸。
窮壑生新態，寒梅带舊香。
它年當記憶，有雁過衡陽。
和十四兄靈巖偶作
作者：杜範
朝代：宋

松關開野寺，山色凈藜牀。
戰局誰爭勝，夸聲或大當。
有人觀物靜，得句滿囊香。
鷗鷺盟猶在，閑中作此忙。
和吳準齋所賡劉石澗詠湖山之樂因見示韻
作者：杜範
朝代：宋

勝賞付飛觴，詩人妙嚼芳。
荷君相抆拭，容我共清凉。
湛俗人空老，偷閑策最長。
高峰應更好，何日曳桄榔。
和孫司門寄寬堂詩·其一
作者：杜範
朝代：宋

官喜文書少，塵迷歲月遷。
豈無車可出，儻有約宜堅。
傍水尋疎影，裁詩續舊編。
孤山須竟日，去莫買游船。
和孫司門寄寬堂詩·其二
作者：杜範
朝代：宋

靖節非沉湎，行藏豈漫遊。
幾多經濟具，可付醉吟休。
志在存周鼎，悲能學楚囚。
流風千載想，我欲賦登樓。
和宗司法與鄭府判韻·其一
作者：杜範
朝代：宋

毫端收盡九秋清，凡目容窺巨海驚。
別駕錦囊誇李賀，參軍石鼎續彌明。
珠璣錯落交輝映，金石鏗鏘迭奏成。
迷道願君相指似，敢辭駑鈍策孤征。
和宗司法與鄭府判韻·其二
作者：杜範
朝代：宋

候蟲嘖嘖泣秋清，節物還令壯士驚。
人在九原誰可作，月橫千里自增明。
詩壇尚幸從盟約，句法于今識老成。
自愧枯腸如罄室，只愁有債未寬征。
和會之二絕·其一
作者：杜範
朝代：宋

飣虀篘釀挹仙霞，味到詩情分外佳。
應把梅花望彭澤，不辭漉酒污巾紗。
和會之二絕·其二
作者：杜範
朝代：宋

愛景探春意已生，新詩新釀一時成。
遥知獨酌微吟處，霜月應多別處明。
和林簿二詩·其一
作者：杜範
朝代：宋

憂喜從來巧聚門，刖人有足未爲尊。
人生何用家萬石，世事還輸酒一尊。
荒徑賦歸人已遠，急流勇退意猶存。
功名千古成何事，眼底榮枯不足論。
和林簿二詩·其二
作者：杜範
朝代：宋

宦途元自險於山，我輩孤寒分外難。
蕭寺羨君成勝概，新詩爲我解愁端。
自歎落落無三語，底事區區爲一官。
初夏北窗新枕簟，碧梧晝影正清團。
和楊兄二絕·其一
作者：杜範
朝代：宋

詩人過我辱高軒，坐覺塵埃不敢干。
三寸古今談不了，明珠落落走金盤。
和楊兄二絕·其二
作者：杜範
朝代：宋

三年嘗盡萬間關，力怯强弓寸寸彎。
何日變成閑世界，與君夜月對湖山。
和楊兄五言二首·其一
作者：杜範
朝代：宋

羈栖餘兩載，塵擾費三思。
愧匪江陵掾，空多東野詩。
佩囊無限富，擊鉢已嫌遲。
細讀停雲句，多應負所期。
和楊兄五言二首·其二
作者：杜範
朝代：宋

納履終朝役，挑燈獨夜思。
功名非我事，風月負君詩。
菽水謀多拙，山林計未遲。
江村梅正好，珍重歲寒期。
和楊兄兩詩·其一
作者：杜範
朝代：宋

魯教寂寥鄒辨已，異端塞路日殷繁。
寶絲遠緝千年緒，古鑑新磨一世昏。
正道以身爲屏翰，真儒於此見淵源。
緘來遺像知君意，百世師模儼若存。
和楊兄兩詩·其二
作者：杜範
朝代：宋

望斷家山兩地懸，白雲何處涕潸然。
吏塵歲月知無幾，宦海風濤幸有邊。
已是雪霜催歲晚，又還花柳放春妍。
起予妙語令深省，碧眼相看話百年。
和汪子淵桂花一絕
作者：杜範
朝代：宋

姮娥剪綵壓羣芳，一夜秋風入酒囊。
薰徹醉魂清入骨，敢言天下更無香。
和沈節推韻
作者：杜範
朝代：宋

點檢春光向幾多，埋頭官事暗中過。
蕭蕭鬢影霜先入，匝匝襟塵鏡未磨。
盟會誰令寒晉楚，篇詞自幸識陰何。
休文多病風流甚，紅藥尊前獨醉歌。
和澧州喜雨韻
作者：杜範
朝代：宋

秋色在何許，浮嵐疊翠間。
江清雙鳥渡，天闊片雲閑。
雅量肩文舉，新詩壓子山。
更深聽遠溜，哦詠答濺濺。
和耕甫弟梅
作者：杜範
朝代：宋

數點冰葩與雪宜，有人著眼水邊籬。
從渠疎影初傳句，自此清吟未有詩。
曾到孤山飛鶴處，恰思偃樹跨鯨時。
李園莫負春風約，應有當年未折枝。
和花翁盆梅
作者：杜範
朝代：宋

絕澗移來近市園，又還移入賣花盆。
體蟠一簇皆心匠，膚裂千梢尚手痕。
試問低回隨俗態，何如峭直抱孤根。
歲寒風節應無恙，魯兀須知自有尊。
和花翁自詠
作者：杜範
朝代：宋

愚拙天真未易全，如翁自許豈其然。
剩將詩句酬花債，只把春衣辦酒錢。
僅六尺牀皆樂地，方千里旱自豐年。
瞿曇老子都曾學，曾學爲儒也學仙。
和訥齋題曉山亭
作者：杜範
朝代：宋

理粲萬象，孰妙孰徼。
卓彼南山，目游心討。
露氣澄澈，浄不容掃。
瑟瑟風松，剪剪煙篠。
甘夢未覺，一聲晨鳥。
恐隨賓送，歲月空老。
整冠危坐，抱膝自笑。
天際飛鴻，健翮矯矯。
一念既徹，何遠不到。
我卷我書，豈其弗考。
萬動紛起，萬慮冥澡。
斯物之格，斯理之奧。
隨寓隨得，靡間昏曉。
雲麓固夷，石壁非峭。
目在而察，炯炯獨燎。
有臨泰華，或視以渺。
山豈不崇，乃見之小。
扁亭者誰，有揭斯表。
和貴方韻
作者：杜範
朝代：宋

萬物由來備一身，要教純熟在持循。
莫嫌惡濁浮埃界，自做分明實地人。
培養確知心是聖，工夫豈費筆如神。
羨君精進追前哲，愧我衰頹落世塵。
和趙山甫海棠
作者：杜範
朝代：宋

春風得意酌霞觴，翠袖寧禁白露霜。
欲向月宮收賸馥，曉窗强理背時粧。
和鄭府判秋闈行
作者：杜範
朝代：宋

秋雲黄，日月忙，登選才俊收詞章。
操觚搦翰換鐘鼎，往往冰炭交中腸。
柯山多士稱海內，勇氣洗盡古戰場。
笑揮筆陣示整暇，灑灑胸中書傳香。
此邦昔日龍頭客，前後相輝九霄翮。
山川孕秀不乏人，想已津津動顔色。
題輿左嶽得儒英，行整速步趨天庭。
金薤琳瑯耀光彩，不學砌下寒蛩鳴。
蓋世功名人共許，赤手欲搏南山虎。
蹔來秋院鎮文場，坐使千袍同鼓舞。
我昔貧困如匡衡，隣燈夜照心崢嶸。
區區薄宦亦謾爾，役役塵埃愧此生。
淺學幽深雖未燭，到耳獨能辨絲竹。
從今著意聽文鳴，會使嚶嚶出幽谷。
和鄭府判韻
作者：杜範
朝代：宋

萬里扶摇整飛翮，自是凌雲九霄客。
黄槐白紵秋風高，借君彈壓添顔色。
奉檄校文真誤推，多才視我蚿與夔。
竭力詎敢辭鈍遲，寒芒在上方輝輝。
和陽字韻
作者：杜範
朝代：宋

又還秋色到萸觴，檢點東籬次第黄。
碧水連天無限思，欄桿無奈带斜陽。
和陽秀才惠詩七絕·其一
作者：杜範
朝代：宋

半菽生涯志九霄，詩篇妙處壓劉曹。
朶頤鐘鼎人都錯，自有靈龜價最高。
和陽秀才惠詩七絕·其七
作者：杜範
朝代：宋

三載塵埃積寸心，空齋暗鎖一牀琴。
忽聞宮徵相勾引，聊整徽絃發舊音。
和陽秀才惠詩七絕·其三
作者：杜範
朝代：宋

區區敢計一身存，剝盡皮毛尚有根。
有客款門歌慷慨，清風爲我濯塵褌。
和陽秀才惠詩七絕·其二
作者：杜範
朝代：宋

夜光那肯暗投人，至寶何須借所因。
袖有明珠來遺我，荷君此意重千鈞。
和陽秀才惠詩七絕·其五
作者：杜範
朝代：宋

載籍重脩舊額存，從今便可養胚腪。
只愁均賦無良法，巨室逃楊復放豚。
和陽秀才惠詩七絕·其六
作者：杜範
朝代：宋

事已垂成慮正長，民風安得反醇龐。
交征上下方旁午，何以爲謀淑此邦。
和陽秀才惠詩七絕·其四
作者：杜範
朝代：宋

百年墜典一朝行，疾痛誰知赤子情。
勞瘁何曾沾小惠，追呼蚤已困苛征。
和韓蕺山見贈絕句
作者：杜範
朝代：宋

世網纏身未得歸，但勞清夢到林扉。
高人誤作班行看，只是山中一布衣。
和高吉父六絕·其一
作者：杜範
朝代：宋

端爲稽田賦未均，一時板籍盡更新。
三年敢作賢勞歎，政恐才疎負邑人。
和高吉父六絕·其三
作者：杜範
朝代：宋

飲啄於人似有緣，又將塵面對瞿曇。
儒冠未必非相誤，時聽鐘聲靜夜參。
和高吉父六絕·其二
作者：杜範
朝代：宋

麥隴吹風餠餌香，桑畦映日繭絲光。
晚春好誦歸田賦，問汝胡爲兩鬢霜。
和高吉父六絕·其五
作者：杜範
朝代：宋

工部文章裕後昆，橋齋遺稿炯然存。
偶拈同谷悲歌句，又把愁腸攪一番。
和高吉父六絕·其六
作者：杜範
朝代：宋

世事紛紛起笑端，五雲深處最高寒。
與君便好尋前約，霽月難同俗眼看。
和高吉父六絕·其四
作者：杜範
朝代：宋

平生習懶怕逢迎，相望何時可合并。
妙語貫珠分在手，山齋快讀晚風輕。
問淵明菊
作者：杜範
朝代：宋

世以淵明名爾菊，却來紫陌換青銅。
東籬采采知何處，豈不包羞負此翁。
喜雨
作者：杜範
朝代：宋

凄其望雲漢，旱饑何頻年。
去歲秋後雨，溝壑僅少年。
春耕問菑畬，饁婦多嘉言。
夏耘喜優渥，驛驛生翠煙。
不雨寧幾日，已復憂虧愆。
傷弓慨心事，過計乃不然。
風雷變俄頃，膚寸速九天。
夜坐聽傾倒，朝起望渺綿。
時哉此甘霔，不後亦不先。
我無負郭資，墨突非所憐。
但願時豐登，有粟均里廛。
歲晚稱壽觴，一笑生春妍。
彼蒼其或者，副此心拳拳。
拜賜盈百室，敬誦良耜篇。
國正丈和章齊物之論掃去軌轍超然形外所進高矣讀之敬歎不自揣再用前韻爲謝併以求教
作者：杜範
朝代：宋

鐘鼎非狥利，山林非狥名。
古來豪傑士，不待文王興。
得時舒氣燄，宇宙生光精。
失時卷機軸，圭蓽韜緯經。
神龍冬亦蟄，蟋蟀秋乃鳴。
飲醇未同醉，啜醨還獨醒。
泛觀疑自戾，反視不失平。
人言惠與夷，寧知和非清。
膏沃照幾室，火傳非兩燈。
但使本根在，毋誇知力能。
協一雖奧理，不齊本物情。
聊借莊生語，一吐胸中英。
看君鼓天翼，事業揚帝庭。
園丁得二小花以獻坐中屬梅津龜翁賦之且以寄處靜索詞仍有白戰寸鐵之禁自非不喫煙火誰解作此架空生活處靜詞先至梅津詩繼之皆清絕可味輒用梅津韻奉呈諸丈殆類癡人强絕粒未免又喫漿也一笑
作者：杜範
朝代：宋

歲功巧結束，物與七反丹。
應嫌青女妒，摇落空人寰。
耀釵雲髻裏，點粉黛眉間。
香色亦幾何，小有即大還。
艷陽費浮花，微陽惜真韻。
月窟占奇芬，天根關大分。
冰雪又催年，自此接新運。
泰華與秋毫，巨細非定論。
壬申九月初十歸自邑中兩絕·其一
作者：杜範
朝代：宋

雁宿沙頭水月明，無端驚起兩三聲。
孤飛縹緲知何處，影落寒江浪已平。
壬申九月初十歸自邑中兩絕·其二
作者：杜範
朝代：宋

風清露肅片雲閑，耿耿寒光沐萬山。
滿目瓊樓高著脚，豈知身復在人間。
夏夜雲月不明有感
作者：杜範
朝代：宋

天色未清霽，浮雲翳層空。
朦朧玉盤質，髣髴擘絮中。
瓊宇本瑩徹，一髮不可容。
胡爲受掩蓋，萬象歸冥蒙。
誰能召風伯，掃氛有餘功。
中天懸清光，娟娟萬里同。
夜讀花翁詩什有感漫成鄙句拜呈藉以求教癡目駭見異寶揣摩贊歎徒犯古人衒嗤之戒耳
作者：杜範
朝代：宋

士有當世志，誰肯專詩名。
自古巧文字，與道關廢興。
傾座聽君語，雄辨窮粗精。
目中無全牛，肯綮技未經。
胡爲趁風月，候蟲相與鳴。
靜夜誦佳什，泠然如夢醒。
瘦語自腴澤，險句自穩平。
譬彼有源水，隨流作幽清。
奇抱歎皓首，敗屋挑寒燈。
天運豈其然，人力非所能。
我讀淵明詩，悠悠千古情。
銜觴豈好飲，采菊非餐英。
何時共臯益，賡歌在虞庭。
大雨喜成小詩呈百里
作者：杜範
朝代：宋

顒顒萬目望穹蒼，連日雷車走阿香。
不用甕中留蜥蜴，已聞野外舞商羊。
霶𩃱施澤盈千澮，䆉稏收功可萬箱。
令尹愛民天所相，三年境內樂穰穰。
大龍湫
作者：杜範
朝代：宋

半世名聞始見之，洞心無語立多時。
經行處處皆奇絕，此比諸峰更絕奇。
天柱
作者：杜範
朝代：宋

削成一柱是何年，屹立當空更不偏。
我欲借渠成大厦，少陵此意久無傳。
天柱峰
作者：杜範
朝代：宋

探幽不知疲，前賞方未極。
晨行越高嶺，拔地見峭石。
有如萬菡萏，玲瓏倚秋碧。
東西忽異狀，顧步忘所歷。
一峰柱中天，壁立千仞直。
旁無寸土勢，始覺造化力。
凜凜蒼鐵姿，漠漠太古色。
俯疑霹靂怒，仰視元氣黑。
溟波齧南維，在昔因盪激。
伊誰拔山來，作此顛倒側。
諸峰左右輳，參差列矛戟。
或如削層霞，薰蒸半天赤。
或如簸大旗，千騎皆辟易。
或穎如書空，或攫如戲翼。
或如龍夭矯，兩石陷其脊。
噀雨空洞中，幽響日夜滴。
捫蘿展奇眺，百態墮胸臆。
眼光亂崖竅，日氣光映射。
似聞多靈秘，路絕天所惜。
側身下篁篠，倦坐屢脇息。
沈思融結初，令人嘆開闢。
天聰洞
作者：杜範
朝代：宋

脚力窮時眼力通，層梯倚石上天聰。
世間無限惟頑石，獨此中間透外空。
太師平章喬文惠公挽歌詞三首·其一
作者：杜範
朝代：宋

奕世諸賢輔，清朝得老成。
諫兵秦蹇叔，憂國漢蕭生。
更化人皆仰，調元位獨亨。
天遲諸葛死，尚欲致昇平。
太師平章喬文惠公挽歌詞三首·其三
作者：杜範
朝代：宋

憶在烏傷日，驚騰鶚薦辭。
自憐拘法守，何以答心知。
零露黄花暗，凄風畫翣悲。
遥瞻孔山路，無計送靈輀。
太師平章喬文惠公挽歌詞三首·其二
作者：杜範
朝代：宋

名在洪鈞上，身遊綠野中。
社方娛白傅，城遽閉滕公。
國勢關輕重，君恩著始終。
堪嗟典刑盡，羣木刺寒空。
奉祀禮畢飲福有感偶成
作者：杜範
朝代：宋

憶昔少年日，拜起隨父兄。
飯羹集隣里，果粽羅豆登。
坐有白髮翁，感歎或涕零。
我時百不解，一飽追儕朋。
歲月忽已晚，半生如飛霆。
鬢影吹秋風，覽鏡良自驚。
父兄不可見，黍稷恐非馨。
跪拜蕆常禮，苦淚空填膺。
呼兒共飲福，百感心未平。
古今一俯仰，生死同夢醒。
此去寧幾秋，况復較枯榮。
收淚且舉爵，行行付交承。
宿興善寺成小絕
作者：杜範
朝代：宋

廢寺翛然殿宇空，早寒催雪撼山風。
急投小舍成孤坐，撥盡爐灰那處紅。
寄題蘆洲
作者：杜範
朝代：宋

幽人作計築幽居，傍水爲亭手植蘆。
何愛世間閑草木，只緣胸次有江湖。
寬堂生辰見招坐中賦小詩爲壽
作者：杜範
朝代：宋

人以寬而安，道以寬而久。
蹄涔貯汙潢，滿除翻覆手。
江海無津涯，天地等大受。
寬故靜而一，是謂仁者壽。
晴天泛風光，春意入花柳。
一笑登公堂，寬德寓杯酒。
愈寬則愈壽，松柏歲寒友。
小龍湫
作者：杜範
朝代：宋

水脈憑高天外來，半空散得萬飛埃。
老龍卧處知何在，喚作靈湫亦漫猜。
己卯夏憂雨偶作
作者：杜範
朝代：宋

昨者憂不足，今者厭有餘。
垂垂匝曉夕，灧灧平澮渠。
苗事方用壯，過潦非所虞。
但慮盈與虧，理或相乘除。
它日儻望霓，神貺俱墮虛。
造物願有終，屯膏時其輸。
自此大有年，大書不一書。
飽飯樂田社，一官徒區區。
己巳登玉峰亭二首·其一
作者：杜範
朝代：宋

與君携手上巒坡，多少塵襟盡刮磨。
一鳥橫邊秋靄淡，片雲歸處夕陽多。
潮來萬里翻明練，山簇千峰列翠螺。
此地不堪歸去早，欠看明月漲金波。
己巳登玉峰亭二首·其二
作者：杜範
朝代：宋

杖藜無事歷危坡，一片清寒鏡面磨。
極目盡時知水闊，置身高處見秋多。
此時不著登山屐，到處還成測海螺。
遥想高人閑物外，故應不與世同波。
康秋惠詩和其韻二首·其一
作者：杜範
朝代：宋

春入桃園日正遲，懷人何以慰朝饑。
自憐官事冥煩日，却是詩人得句時。
康秋惠詩和其韻二首·其二
作者：杜範
朝代：宋

觀梅詩興愧何郎，塵鞅埋頭歲月長。
力薄何能堪重負，托身猶喜鄭公鄉。
張上舍送望水偶成小詩
作者：杜範
朝代：宋

我家東南隅，去海不踰咫。
乘潮厭鮮美，望水快珍脆。
朅來雙溪上，河魚僅青鯉。
泥滓漬膚肉，强食輒三噦。
此物從何來，對之驚且喜。
雖然餒敗質，尚餘江海味。
令人憶故鄉，沽酒爲一醉。
徐倅尊人挽詩二首·其一
作者：杜範
朝代：宋

教子成名豈偶然，存心積善契蒼天。
獨工學問馳清譽，旁習陰陽得異傳。
煞有哀榮身後事，不差生死夢中言。
欲占厚德看銘誌，七十之期過一年。
徐倅尊人挽詩二首·其二
作者：杜範
朝代：宋

論子論交事契深，同年同里又同心。
登堂未展龐公拜，夢奠俄驚尼父吟。
自古陰功天所予，如公遐福世同歆。
老成漸漸凋零盡，空有潸然淚滿襟。
得光字
作者：杜範
朝代：宋

掛起梧桐月，先成一夜霜。
與君飛大白，一口吸秋光。
得雪稱賀馬上得五十六字
作者：杜範
朝代：宋

昨夜同雲猶未合，曉來一色變山河。
料應天上梅花早，吹落人間柳絮多。
酒興自憐今老矣，詩腸無奈此情何。
銀杯逐馬天階路，何似寒江伴釣蓑。
復用韻以見別情
作者：杜範
朝代：宋

插架牙籤富鄴侯，戲將翰墨此中遊。
紫萸黄菊家家酒，巨軸長篇字字秋。
談笑不堪增戀遊，簡書無奈怕淹留。
人生聚散真萍梗，咫尺應能見九州。
恭謝侍讀仁皇訓典徹章御賜杜工部紫宸殿詩退朝口號并鞍馬香茶·其一
作者：杜範
朝代：宋

於赫仁皇訓典垂，寬慈實德太平基。
鴻圖植遠文孫紹，燕翼謀深烈祖貽。
寶曆初更思善治，瑶編久閲撫良規。
平平王道今猶昔，海宇雍熙庶可期。
恭謝侍讀仁皇訓典徹章御賜杜工部紫宸殿詩退朝口號并鞍馬香茶·其三
作者：杜範
朝代：宋

微臣何幸厠經帷，寵渥便蕃亦例施。
鸞鳳驚飛高晉帖，夔龍會送借唐詩。
靈蕪甘露排憂困，駿馬雕鞍念老羸。
自愧無功難稱塞，孤臣耿耿只天知。
恭謝侍讀仁皇訓典徹章御賜杜工部紫宸殿詩退朝口號并鞍馬香茶·其二
作者：杜範
朝代：宋

丹地從容接細氈，豈徒口耳漫周旋。
帝王家法由心法，典策言傳以道傳。
章徹誦筵天意悅，恩隆賜典露華鮮。
禮文稽古皆成憲，主德由斯志罔愆。
戊寅夏和趙十七兄招提偶作
作者：杜範
朝代：宋

故山携手愜心期，里社從遊即舊規。
十雨五風深望歲，一尊重會只催詩。
多君格力開壇社，得句精神見睫眉。
匹馬秋風思遠道，此盟常恐憶它時。
戊辰冬和湯南萬韻·其一
作者：杜範
朝代：宋

我聞抱膝翁，高卧南中廬。
方其未遇時，邈若與世疎。
起來扶漢業，肉骨成豐腴。
青簡萬世名，寒窗一編書。
出處寧異轍，此道誠非迂。
嬾老天下士，被褐尚窮居。
負米供一飽，晨昏擷園蔬。
自知身有待，寧論食無魚。
博洽貫萬理，收拾歸一途。
翰墨瀉三峽，意氣橫九衢。
才大用寧小，道肥身不臞。
勳名會有時，天意非人圖。
璧玉藏名山，抱璞初不渝。
良工一顧盼，光彩照路隅。
看君策駉馬，願言刈其芻。
戊辰冬和湯南萬韻·其二
作者：杜範
朝代：宋

春初走京華，秋杪歸舊廬。
簡編廢已久，開卷澀且疎。
誰能擊其蒙，石田或可腴。
雁山有佳士，讀盡天下書。
足跡半九州，不憚道里迂。
陋邦何足臨，而亦來我居。
相從一尊酒，未厭園中蔬。
笑譚欣有合，浩若縱壑魚。
人生惟所適，所適各有途。
胸中苟不迷，到處皆通衢。
簞瓢有真樂，顔氏何其臞。
沒沒嗟我生，未知終焉圖。
論交須論心，所論在不渝。
願君示一語，令我反三隅。
君無金玉音，請誦一束芻。
戲十九兄二首·其一
作者：杜範
朝代：宋

風流公子醉陽臺，歸路猶傳笑語諧。
玉腕雙扶爭嫵媚，不知失足在蒼崖。
戲十九兄二首·其二
作者：杜範
朝代：宋

君曾夷視北山巔，險阻誰知在眼前。
亟欲問君無恙否，小春催到探梅天。
戲賦段橋風箏
作者：杜範
朝代：宋

段橋牽紙鷂，兒戲亦關心。
風快應難挽，雲高徑欲侵。
人誇無限力，身直不多金。
說與須知道，明朝不似今。
承見再和用韻
作者：杜範
朝代：宋

簇簇枝頭綴淺黄，鼻通四遠熟留藏。
秋於對樹疑添色，雨不多時怕減香。
花事索人非易管，詩情得酒爲新嘗。
叢芳德色驚人句，影下重吟駐夕陽。
挽□□
作者：杜範
朝代：宋

韜光自古常難見，友道于今幸可論。
勳業但看江左相，才名已識下邽門。
壯哉蘭若當時志，已矣雲山此日原。
到底百年同一夢，山林鐘鼎尚何言。
挽劉監丞二首·其一
作者：杜範
朝代：宋

諸老凋零盡，公胡不少留。
麈談裁後進，山立儼前脩。
逸館休黄髮，爲邦付黑頭。
甌閩看蔽芾，有淚正難收。
挽劉監丞二首·其二
作者：杜範
朝代：宋

奕世詩書遠，三劉姓字香。
鄉評高宿望，里社借餘光。
蓮浦秋堂晚，松岡夜室長。
典刑無復見，南望獨凄凉。
挽周迪功二首·其一
作者：杜範
朝代：宋

書種開風氣，儒聲動海涯。
一門團義聚，千里擇名師。
重卦終須卜，留耕已可菑。
賢書初入貢，玉樹影參差。
挽周迪功二首·其二
作者：杜範
朝代：宋

憶昔癡兒幸，聯君季氏姻。
兩家成契闊，一夢記酸辛。
鄉譽聞君子，銘章又古人。
落花愁暮雨，凄冷不成春。
挽張監丞
作者：杜範
朝代：宋

我兄同昔席，我亦接青班。
不盡明時用，空令老淚潸。
筍聯纔胄監，竹使只鄉關。
時豈無知己，吁嗟世路難。
挽曹處士二首·其一
作者：杜範
朝代：宋

年纔四十未云遲，勇謝文場意已奇。
獨抱古心欣有得，肯同時好浪相追。
迴神自是平生學，徹底還看處死時。
援筆大書真力士，紛紛醉夢若纏悲。
挽曹處士二首·其二
作者：杜範
朝代：宋

持身非介亦非通，閑處工夫不墮空。
石室隠居雖我獨，鳳岡文社與人同。
道鎸一族多名士，惠浹千家有後功。
潜德自昭何待發，矧茲大筆詔無窮。
挽李處士
作者：杜範
朝代：宋

确犖羣山兀海隅，芬川蔚有吉人居。
施仁一念周鄉井，稱善同聲溢里閭。
教子垂芳心有待，榮親養老意何如。
貤恩漫爾撐門戶，肯負當年一束書。
挽王侍郎二首·其一
作者：杜範
朝代：宋

地靈鍾國秀，臚唱壓時名。
虎觀堅廉節，螭坳振直聲。
志隨時暫鬰，身與道俱榮。
人羨腰金日，於公孰重輕。
挽王侍郎二首·其二
作者：杜範
朝代：宋

里枌敷蔭樾，晝繡借輝光。
誘接嘗登席，摳趨屢負牆。
故山欣弭節，華屋痛帷堂。
歲晚凋松柏，令人重慨傷。
挽翟親
作者：杜範
朝代：宋

時運遭逢亦偶然，著鞭莫訝祖生先。
閉門終負三冬用，脂篋徒誇十部賢。
玉樹幸能光舊德，爵羅寧復歎當年。
生平未快荆州願，有淚空令落九泉。
挽葉子儀二首·其一
作者：杜範
朝代：宋

性質孰無偏，工夫豈易鎸。
人誰知此學，我獨謂公賢。
耿耿存憂世，悠悠付逝川。
一經端有屬，拭目看家傳。
挽葉子儀二首·其二
作者：杜範
朝代：宋

當年共短檠，心事熟論評。
豈我非同志，於公不用情。
幾多才莫試，有此恨難平。
舊友凋零盡，悲哉伐木聲。
挽趙漕二首·其一
作者：杜範
朝代：宋

蔚蔚郎闈望，皇皇使節輝。
競時俱勇往，懷寶獨言歸。
皂蓋人方惜，黄粱夢已非。
蕭山遺老在，誰使涕交揮。
挽趙漕二首·其二
作者：杜範
朝代：宋

歛袵從童丱，巢枝幸里閭。
塵蹤誰抆拭，餘論借吹噓。
得意鳴珂地，驚嗟素錦車。
直言公不死，蘭玉秀階除。
挽趙漕閤中
作者：杜範
朝代：宋

丘公四海大名垂，有女來嬪閥閲宜。
蘋藻自供寒女事，琴書未許世人知。
舟移夜壑方遺恨，劍合平津自有時。
膝上一經勳已策，吁嗟不賦板輿詞。
挽鍾保義
作者：杜範
朝代：宋

竇館名猶在，燕山事有光。
解衣非楚纊，指廩異齊棠。
映日庭蘭蔚，餘風宰木香。
翠珉垂世勸，寧復事雕章。
挽陳將仕
作者：杜範
朝代：宋

事到蓋棺方始定，言于陋巷乃爲公。
試看傾郭盈襟淚，盡是忘餐振廩功。
榮貴但知崇己欲，文章未必濟民窮。
如君厚積人誰忌，惟恐君家積未豐。
挽陳漢英
作者：杜範
朝代：宋

庠塾崇師道，鄉閭重典刑。
麟經開晚學，鶚表動天庭。
頭未終朝黑，衫能幾日青。
文章難得力，愁絕峴山塋。
挽項監鎮
作者：杜範
朝代：宋

男兒志四方，世事苦難量。
蚤逐功名誤，空令歲月荒。
倦遊歸故里，幽興肯新堂。
當日多知己，諸公孰在亡。
挽黄脩職
作者：杜範
朝代：宋

宰士當年棣萼情，世科心許白頭登。
詩書早已傳家學，場屋誰知負夜燈。
老矣尚餘英氣在，嗟哉獨慕善人稱。
一經分付曾何憾，看取于門自此興。
捉筆次前韻·其一
作者：杜範
朝代：宋

小雨添溪滑，新晴散野清。
寸襟如水闊，一槳共雲輕。
坦坦道皆直，縈縈徑自橫。
天衢從此卜，何用問前程。
捉筆次前韻·其三
作者：杜範
朝代：宋

厭見塵泥汩，喜看沙水清。
魚攢偎日暖，鷗去帖波輕。
寒渡人來少，閑舟岸與橫。
不須催去槳，溪曲不論程。
捉筆次前韻·其二
作者：杜範
朝代：宋

晨炊浮早渡，午夜過錢清。
越國移舟便，曹娥上堰輕。
人言三界近，共指一山橫。
古剡明朝到，籃輿數去程。
携酒落成倅廳綺霞閣口號代簡
作者：杜範
朝代：宋

綺霞風月一番新，賸把餘光燭近隣。
聞道落成開宴席，也容老子挹芳塵。
新秋
作者：杜範
朝代：宋

大火西流日，秋風戶到時。
斷痕依淺水，疊翠別高枝。
氣每隨時改，人應共物萎。
百年同一夢，身後欲何爲。
新秋二首·其一
作者：杜範
朝代：宋

少昊行秋正疾驅，灑然凉色已侵膚。
翠空碧水涵高下，淡靄蒼煙半有無。
風露已經生慘戚，菰蒲且欲慰斯須。
誰將霜竹橫雲外，似有悲聲與恨俱。
新秋二首·其二
作者：杜範
朝代：宋

一葉階前落淺黄，已知秋色渡長江。
百骸假合寧長健，萬慮叢生未肯降。
荒草露寒飛蝶盡，暮山煙带白鷗雙。
倚欄獨立渾無語，時把殘篇對小窗。
方山和篇再和韻
作者：杜範
朝代：宋

慇懃里社間，談笑文字會。
平生一尊酒，無慮千百醉。
問梅窮澗岡，樂事此其最。
風霜盡木末，冰雪封戶外。
誰其念岑寂，自得以顛沛。
歲寒二三友，已不數蒼檜。
卓彼方山翁，自許行偕輩。
古心味玄酒，於世百不嗜。
少小誦佳篇，搜句亦奇偉。
年來久不作，吾黨幾喪氣。
珠璧忽墮前，疇昔曾夢寐。
三詠結束語，坐令百感至。
來者恐未然，往者非所計。
汗青幾名節，徒起千載喟。
方山有求轉語之作并用韻二章·其一
作者：杜範
朝代：宋

觀物非外索，具眼以心會。
微陽花病槁，寧供等閑醉。
我嘗課前作，無言乃爲最。
譬彼清廟瑟，一唱弦越外。
萬卉染春色，生意豈不沛。
何物漏天機，一點映寒檜。
我欲屋溪曲，種竹十數輩。
疎影浸清淺，作此苦淡嗜。
方山於此花，論交亦久矣。
憔悴對冰雪，中有蓋世氣。
向來多朋從，痛飲忘夜寐。
舊事俱已非，尚善詩押至。
俯就相唱酬，殆爲後來計。
一花未足多，夫子亦何喟。
方山有求轉語之作并用韻二章·其二
作者：杜範
朝代：宋

四時冬復春，造化一機會。
朔風空草木，餘枿猶病醉。
梅花於其間，居殿復居最。
三春在何許，不在粉鬚外。
我嘗玩茲理，若决江河沛。
冰壑卧寒松，雪嶺立老檜。
見命謂受獨，落落一二輩。
有此不改節，不與世同嗜。
抱貞開化元，此花而已矣。
整刷此精神，寸草亦生氣。
嗟嗟迷復者，膠轕隨寤寐。
萌蘗尋斧斤，豈知七日至。
擊壤詠天根，巧歷不能計。
持以印梅花，無語獨歎喟。
春雨甲子而潤澤不違時夏已更秋方慮乾涸一夕沛然優渥矣喜而寫情
作者：杜範
朝代：宋

甲子謠言未足聽，沛然甘澤以時行。
平田不藉開渠水，野老誰思逐婦聲。
黄倒積雲承露重，青翻長浪簸風輕。
賤夫一飽誠爲幸，更祝傾河灑甲兵。
是夜聞十六兄雪中有作次韻
作者：杜範
朝代：宋

晚山棲半白，晚岫勒斜紅。
草草三杯裏，悠悠一笑中。
喜君才磊磈，顧我意蒙茸。
伯仲壎箎處，空嗟不與同。
晚坐偶成一絕
作者：杜範
朝代：宋

日隠西山月色微，林端水際淡煙霏。
遥岑橫碧在何許，誰念行人未得歸。
書于立齋自戒併示諸子
作者：杜範
朝代：宋

晦以昭明德，怯以成勇功。
用拙巧莫尚，持靜動攸宗。
惟柔養真剛，自下升高崇。
虛可使實積，小乃與大通。
守約博有歸，味淡甘無窮。
萬里以是觀，一心須自融。
戒哉驕與盈，外强中空空。
曹娥
作者：杜範
朝代：宋

舉世貪生不足評，捨生取義亦難明。
娥知有父不知死，當日何心較重輕。
有感
作者：杜範
朝代：宋

捧檄來茲邑，勞勞兩載餘。
親庭千里隔，家信十分疎。
有婦聞多病，諸兒盡廢書。
低簷秋雨滴，點點正愁予。
枕上偶成三首·其一
作者：杜範
朝代：宋

一春霽色養花天，近夏鞭霆雨沛然。
說與農人勤貯水，行看綠霧漲平田。
枕上偶成三首·其三
作者：杜範
朝代：宋

老夫屢與死爲鄰，急報家人早入京。
正慮舟行流未滑，枕前快聽瀉簷聲。
枕上偶成三首·其二
作者：杜範
朝代：宋

春動邊聲虜計狂，淮流據斷架浮梁。
雨師怒烈風雲陣，定報驚奔盡犬羊。
林倅到迓之途中小詩
作者：杜範
朝代：宋

簡書奔走日衝衝，偶此郊行興易濃。
雨意醖成春野意，雲容點就曉山容。
繭絲貯色桑條上，餠餌吹香麥隴中。
忽憶故園歸去好，雲山知隔幾千重。
次宗司法雲字韻
作者：杜範
朝代：宋

我來縠水償披雲，秋堂靄靄生春薰。
落筆盤空鬭神速，刮眼一破平生聞。
自笑黏黐日凭案，抽思索句曾未半。
弱步何由附天驥，肝膽輪囷慙寸管。
次會再和
作者：杜範
朝代：宋

古殿後多竹，虛簷前可牀。
炎歊於此却，胸次要人當。
自足蕭蕭意，時來細細香。
曲肱無一事，閑爲屬詩忙。
次沈節推送春韻二首·其一
作者：杜範
朝代：宋

佳人憔悴怯春衣，日暮樓高酒力微。
流水落花無限恨，一聲杜宇又催歸。
次沈節推送春韻二首·其二
作者：杜範
朝代：宋

一年春事逐飛蓬，燕語千愁訴未通。
水竹誰家深院落，捲簾準擬納薰風。
次沈節推韻
作者：杜範
朝代：宋

春工剪水巧先呈，不夜寒光滿地瓊。
獨撚冰鬚搜雪句，此時誰解與同盟。
次花翁冬日三詩·其一
作者：杜範
朝代：宋

料理新陽在此朝，休文但覺带寬腰。
懶將漫刺巡門到，病怕時人舉酒邀。
强裹青衫空自累，滿簪白髮不相饒。
冥心久矣隨天付，九轉還丹不用燒。
次花翁冬日三詩·其三
作者：杜範
朝代：宋

翛然僧舍一柴扉，淡泊如君眼底稀。
山澤肯爲仙骨瘦，襟懷自得遯身肥。
有詩盈帙遮空橐，無酒留賓辦典衣。
一棹稽山風雪裏，便應興盡雪中歸。
次花翁冬日三詩·其二
作者：杜範
朝代：宋

人心天理兩相關，無奈花翁盡日閑。
麗服靚粧紛拜節，弊衣短策自怡顔。
已聞瞥爾尋幽去，又見陶然向市還。
住世世塵塵不染，梅花好處即孤山。
次花翁喜雪快晴韻
作者：杜範
朝代：宋

何人急急走靈符，扶醒摐摐十萬夫。
隘巷未收穿履迹，短簷已倚曬書儒。
日開雪色如翻手，景屬詩家費撚鬚。
起望四山新入畫，翠屏半是粉成圖。
次花翁第三雪
作者：杜範
朝代：宋

擁衾無事可相干，急報飛瓊急起看。
推戶已成千頃白，倚欄未覺十分寒。
三逢瑞景開心目，幾費詩翁琢腎肝。
妙句鼎來方對客，共吟驚喜欲忘餐。
次花翁第二雪
作者：杜範
朝代：宋

創見飛瓊粲晚華，已聞得句壓劉叉。
亂隨風勢斜穿戶，誰在雲端巧雨花。
惱殺饑烏尋屋角，寒驚宿雁失汀沙。
此時清絕難酬賞，羔酒誰言勝鳳茶。
次花翁自笑韻
作者：杜範
朝代：宋

村翁活計謝田莊，肯與時人較短長。
餘事詩篇陵鮑謝，太平胸次到黄唐。
以通爲隠渾無礙，有樂償貧似略當。
自笑此生成鶻突，誰知鶻突正難量。
次趙貴方九里松獨行韻
作者：杜範
朝代：宋

道機已熟絕防閑，縱步來尋興裏山。
殘雪點衣消酒醉，晚風吹鬢带詩還。
妙年羨子歡悰足，走宦愁予樂事慳。
安得相從塵網外，快將如意碎青珊。
次鄭府判金字韻
作者：杜範
朝代：宋

巇嶇來北固，邂逅識南金。
未覺人間役，欣同物外心。
燈花殘夜半，桂子落秋深。
細聽朱絃曲，寥寥大雅音。
次陳友韻
作者：杜範
朝代：宋

企望隣邦百里賒，一時文物數名家。
驚人議論鏗蒼佩，落筆詞章粲彩霞。
此日相逢真有幸，何年重會恐無涯。
顧余何以爲君別，多愧新詩屢拜嘉。
次韻十一叔芍藥五絕·其一
作者：杜範
朝代：宋

白白朱朱掃地殘，尚餘紅芍带春妍。
娉婷自笑成孤語，困倚芳叢背日眠。
次韻十一叔芍藥五絕·其三
作者：杜範
朝代：宋

心事摧殘厭世喧，眼前能復問媸妍。
故園春色還依舊，此日看花意不然。
次韻十一叔芍藥五絕·其二
作者：杜範
朝代：宋

簇簇妖紅裛露鮮，春工爛漫乞君看。
心期點檢都無可，幸有花盟獨未寒。
次韻十一叔芍藥五絕·其五
作者：杜範
朝代：宋

寒暑回還日日新，數枝留得幾多春。
君能彈壓憑佳句，一段清襟亦可人。
次韻十一叔芍藥五絕·其四
作者：杜範
朝代：宋

手把春花已後春，錦容入眼更成新。
凭欄落日渾無□，倍覺君詩信有神。
次韻草堂
作者：杜範
朝代：宋

心事崔嵬日不如，愁端叢起蔓難圖。
殘山剩水鳥聲怨，落日微雲雁影孤。
妙句聳聞驚昨夢，寒窗細讀慰來蘇。
許身已在羲皇上，降志猶能念昔吾。
次韻草堂二首·其一
作者：杜範
朝代：宋

月蕩秋光滴翠空，英英寒色萬山同。
一年奇事惟今夕，顧我萎然卧病中。
次韻草堂二首·其二
作者：杜範
朝代：宋

中秋有約醉南湖，料此清光已不孤。
枕上不堪良夜永，起來猶强作伊吾。
歸自明遠醉中作
作者：杜範
朝代：宋

觴豆論交今豈無，肺肝相與古來少。
我今宦游雙溪上，一見爲僚盡傾倒。
吏塵終日何沒沒，休澣有盟方皦皦。
點檢春事今幾何，殘紅滿地紛不掃。
明遠奇觀雄此邦，倚欄一望雲縹緲。
潑眼爭光堤面流，傷心不盡天涯草。
文楸得失亦漫爾，投壺成敗供一笑。
酒酣耳熱聲烏烏，語到難言心悄悄。
一切置之姑勿道，四時風月殊未了。
鬢華知復爲誰老，我輩心事要論討。
尚喜後會今有期，誰其識之有鷗鳥。
歸自漕司試院到桐廬晚偶成
作者：杜範
朝代：宋

歸棹便風泝古流，一杯獨酌興悠悠。
夕陽蘸水金窩沸，暮靄籠山紫幕浮。
牧笛村村分路入，漁帆浦浦带煙收。
丹青此處難爲手，更有羈情不奈秋。
水簾谷
作者：杜範
朝代：宋

巨崖森四立，谺洞費前瞻。
鳥道穿危磴，虬松奮老髯。
巖高全似砌，水小不成簾。
半生纔此見，雖倦未應嫌。
清真褚道士携羅丈唱和訪余求詩予非能詩者辭不獲力拙次韻能不以狂斐疵我否
作者：杜範
朝代：宋

遠尋幽侶對清閑，落筆煙霞寫壯觀。
不染紅塵隨處適，獨將青眼箇中看。
雲飛碧落無心到，月浸清波徹底寒。
遥想銜杯當日意，灑然新沐欲彈冠。
清貞褚道士携羅丈唱和訪余求詩予非能詩者辭不獲力拙次韻能不以狂斐疵我否
作者：杜範
朝代：宋

冀北奇才萬馬空，驚人佳句墨深濃。
春風桃李人應識，要看寒溪澗底松。
湯南萬求詩贈別遂用其和韓總卿韻
作者：杜範
朝代：宋

清朝方振飭，羣彥盡收攬。
萬化轉機軸，一氣變舒慘。
歲寒天漠漠，日暮雲澹澹。
古志可今覆，遠考異近覽。
世味甘甜蜜，國計未嘗膽。
馿技或易窮，羊質徒大闞。
冒沒忘險塗，吁嗟入玄窞。
志士抱忠篤，封事寫憂憯。
已動凝前旒，又隔充耳紞。
有獻非美芹，有味真苦欖。
誰其鄙肉食，政恐忘饁嗿。
一別幾十年，重會生萬感。
舊歡痛莫追，久交味逾淡。
羨君粲詞華，綵霞生暮晻。
顧我已衰晚，鬚雪羞髦髧。
猛虎躍山谷，寧甘落圈檻。
靈龜通鬼神，肯自朶頤頷。
看彼苑上花，何如澗下馣。
幽廬對江山，逸興寄鉛槧。
我欲同君歸，何由遂此敢。
茅茨勝金屋，飯羹飽玉糝。
願言寄新詩，春意起蓮菼。
準齋誨人亹亹不倦某每侍几席灑然若執熱之濯清風一日語及唱和新篇繼復緘示聯章巨軸皆相與切磋之意某輒忘其荒陋次韻二章借以求教不敢言詩也幸赦不敏而鎸誨之·其一
作者：杜範
朝代：宋

著身閙市厥惟艱，渺渺狂瀾蕩不還。
心莫轉移真匪石，德常安重有如山。
談經不踵諸儒後，辨理尤嚴一字間。
傾耳名言深猛省，半生日月總成閑。
準齋誨人亹亹不倦某每侍几席灑然若執熱之濯清風一日語及唱和新篇繼復緘示聯章巨軸皆相與切磋之意某輒忘其荒陋次韻二章借以求教不敢言詩也幸赦不敏而鎸誨之·其二
作者：杜範
朝代：宋

倦游愈覺世途艱，遠矣淳風未易還。
車去出門多異轍，塵來瞇目失前山。
差殊只在毫釐際，迷復都來反覆間。
珍重先生相指似，忙中自有本來閑。
漢中行
作者：杜範
朝代：宋

思昔漢中殆，羯奴自荒逖。
驅侵警邊陲，腥臊污華國。
官守蒙胡塵，宮廟入胡域。
姦回執國命，地土輕棄擲。
倒懸頭足互，妖氛日月黑。
念之不忍言，言之淚沾臆。
壽皇雄武姿，一洗曾莫得。
祖宗固有靈，何以重此慼。
忠賢固有心，何以久阻抑。
忍恥坐薪亦幾年，生聚教訓亦纖悉。
昨者飛詔天上來，積穢坐欲一朝滌。
忘形感憤泣東南，氣生果銳吞西北。
似聞元戎已啟行，官軍所到無勍敵。
倒戈橫尸四十里，搴旗獲馬六千匹。
長安遺老今尚在，壺漿筐篚輸悃愊。
勇威義氣有如此，鼎魚鬭沸真假息。
事雖未必合所聞，要之天地當開闢。
池魚一日羊角上，此理從來有通塞。
世人信古不信今，動把國事作嘲赥。
胡憯不念涵煦恩，坐看行人鬭道側。
嗟予少小則古昔，有志未就苦弱植。
茅簷獨對參斗橫，百感交情節屢擊。
男兒出世豈無爲，七尺非供螻蟻食。
當年幕庭三誦人，乃有洙泗詩禮客。
豈作今人蠹簡編，琢腎雕肝緝文墨。
干戈社稷不入用，有作以糜煮砂礫。
我欲匹馬胡兒中，直指燕山以功勒。
照膽潭
作者：杜範
朝代：宋

布襪青鞋得遠尋，四邊卧石護清深。
從他照破千人膽，容我論交一片心。
玉壺即事
作者：杜範
朝代：宋

雨過條風著柳芽，淡黄淺綠嫩如花。
陂湖漾漾初侵路，蜂燕紛紛各理家。
带郭園林仙苑近，送春船舫繡簾遮。
芸窗倦倚何山翠，暖靄輕籠日脚斜。
用韻作懽喜語
作者：杜範
朝代：宋

冰雪凝寒萬木空，我今正欲轉春風。
東郊已作安排計，會看枝頭萬點紅。
病中和東里寺中作
作者：杜範
朝代：宋

陋質百不能，補敗倚師友。
東里丈人行，幸忝巾屨後。
君詩如秋霽，峭絕森碧岫。
又如萬古壑，潺湲瀉寒溜。
一手轉機軸，四顧無匹偶。
明窗一披讀，張膽不論斗。
願分有餘光，屢奪自醉酒。
駑駘費剪拂，鞭策誰可久。
徂暑變新凉，一氣分六九。
逼仄塵區間，蒸鬰未改舊。
心逐林泉佳，病滋面目醜。
起來强力貧，寧敢繼富有。
登山述懷
作者：杜範
朝代：宋

抆淚別妻子，登山望歸舟。
舟遠望不及，巖溜鳴咿嚘。
足繭坐絕頂，晚色忽已稠。
凄其杜宇聲，問我胡爲留。
撫襟獨浩嘆，淚下不可收。
三年足別離，此淚良有由。
區區駒隙中，爲形役不休。
爲形役尚可，爲人役何求。
淵明獨何人，我乃如拘囚。
親老方倚門，甘旨誰供羞。
子幼未知學，擇師誰與謀。
鬼蜮閃光怪，虎豹嘷昏幽。
世路委叢棘，吾道若綴旒。
豈無知我者，應謂我心憂。
石梁
作者：杜範
朝代：宋

它山不數碎如拳，有此撐空萬古寒。
好個山中廊廟具，游人浪作石梁看。
秋遊雁蕩道中
作者：杜範
朝代：宋

遥睇前峰已出奇，從今便合辦新詩。
山靈似是知予意，擁翠來迎步步移。
空明洞
作者：杜範
朝代：宋

莫訝青山小，山因洞得名。
仙人騎鶴去，留蹟在空明。
窗前竹
作者：杜範
朝代：宋

拔地停空翠削成，與凡草木不同榮。
無心到彼難教曲，有節防身只自清。
本是孤根穿草壤，誰令弱杪上雲程。
礙簷敲瓦宜芟去，好伴寒松澗壑聲。
繼和嚴君壁上韻
作者：杜範
朝代：宋

山舍榱楹朽蠹餘，朅來小圃作閑居。
推移寧免人間世，灑落還同心地初。
鷗鷺齊盟忘物我，薜蘿交翠映簪裾。
恭惟不負傳心印，已把浮生付六如。
羅年能赴興國前詩未作嘗於醉中謾成亦併達之
作者：杜範
朝代：宋

一笑重逢二十年，自憐鏡影已華顛。
謾言世上誰知我，落在人間恐愧天。
理到平時無一事，行須實處著千鞭。
但教千里民安樂，莫使虛名爲世傳。
羅漢洞
作者：杜範
朝代：宋

攢空巨石太崔嵬，踴躍山巔亦壯哉。
誰把斧斤揮直下，斫開洞戶許人來。
耕甫弟寄示秋懷二章冗不能皆和次韻後章謾見愛助之意
作者：杜範
朝代：宋

杜曲傳詩書，百年植門戶。
汝少秀而賢，中上期可語。
胡然織錦機，未半已投杼。
謝彼遊冶徒，前功尚可補。
墮身泥滓中，起穢實自取。
細讀玉汝章，此意可近古。
凡物甘以壞，其成在堅苦。
要須心自鞭，勿以言浪許。
它時觀厥成，一笑相爾汝。
耕甫歸書約信二字爲別二首·其一
作者：杜範
朝代：宋

水失其防，一决莫止。
人心惟危，殆亦若此。
曾子之守，傳習在是。
以約失之，蓋亦鮮矣。
耕甫歸書約信二字爲別二首·其二
作者：杜範
朝代：宋

實之謂信，言巽行果。
言有不實，自喪厥我。
誰其掩之，不善已播。
人而無信，不知其可。
聞喜宴和御詩
作者：杜範
朝代：宋

清朝策士屬新元，四海英髦意氣軒。
自是冕旒崇直道，亦令韋布效忠言。
鹿苹初洽君恩重，鳳藻俄頒帝語溫。
此日微臣陪鎬宴，更慙蘭省濫搜掄。
舟中偶成小詩
作者：杜範
朝代：宋

泛溪深處暮山晴，乍脫塵埃耳目醒。
水面浮天相與碧，波心浸月兩爭明。
淺流礙石灘灘急，曲岸鋪沙渚渚清。
人靜夜闌舟未艤，微吟顧影不勝情。
舟早行將至三界偶成
作者：杜範
朝代：宋

辭京塵漸遠，入越思逾清。
雨壑溪方漲，風帆去又輕。
天光浮水闊，山色带雲橫。
更問鄉關路，從今尚幾程。
良月遊水樂
作者：杜範
朝代：宋

久矣聞水樂，邂逅作此遊。
林立攢萬石，曲逕穿深幽。
谽谺開古洞，下有清淺流。
惜哉非古樂，噴薄皆人謀。
流觴飲山綠，風鬢吹颼颼。
欲歸興未盡，携手湖上樓。
斜陽獻萬狀，浩以百目收。
白鳥去復還，翩翩良自由。
我本山林人，對此多慙羞。
歲月不我與，宴閑其可偷。
便合作歸計，老矣安所投。
世事皆漫爾，政恐空白頭。
花翁將歸婺女因爲江西遊有長篇留別社中次韻送之
作者：杜範
朝代：宋

曠士隘宇宙，孰爲君家山。
逸興渺湖海，孰遣君意還。
胡然動行色，便欲生慘顔。
新篇寫襟素，和章就詞班。
亦念塵坱客，肯照窗几間。
懷舊徒感愴，搜語愧冥頑。
兩年重憂患，悲涕不勝潸。
一身纏疢疾，形骸頓已孱。
籲天凡幾疏，無路扣九關。
望絕鍾鼎貴，分甘茅衡跧。
薾然一疲駑，不願十二閑。
送君爲心折，把酒慙量慳。
行行速京洛，去去難追攀。
莫上八詠樓，且宿雙溪灘。
爲問赤松子，世道何其艱。
處靜得梅枝爲贈以新詩將之漫次韻以謝
作者：杜範
朝代：宋

花與詩人自目成，荷君持贈半寒燈。
悄然清夢江村裏，忘却官身在宛陵。
詠芙蓉與菊花
作者：杜範
朝代：宋

秋光濃欲滴，結束東籬花。
糝糝紛點綴，戢戢相參差。
淵明太好事，言樂酌流霞。
誰云制頹齡，爲與霜爭華。
映水開芙蓉，麗色如春葩。
謾以拒爲名，青女不能加。
持此問淵明，何乃吝齒牙。
門外風如箭，黄落滿天涯。
詹世顯老丈舂米爲贈時有張老之子携其父詩求月助即以詹米轉饋之詹丈以詩送米和其詩
作者：杜範
朝代：宋

歸來兩見春載耜，老矣陳人愧髦士。
書生活計常若拙，瓶粟屢空固其理。
石莊好義無不爲，獨將飽腹念朝饑。
擔石赬肩米叩戶，要轉兒啼成歡嬉。
此賜何敢望此老，况有新詩非草草。
再拜爲之驚且慙，錦章玉粲鬭新好。
我貧猶有稻粱謀，更有貧士需麥舟。
爲君乞與君然否，樂施曷計誰家留。
貽富室翁
作者：杜範
朝代：宋

葱療丹田麥療饑，葱羹麥飯兩相宜。
請君試上城頭望，多少人家午未炊。
賦夏肯父所性堂
作者：杜範
朝代：宋

心外非吾有，區間忝爾生。
道原無欠剩，物與共流行。
繩甕誰言辱，旂常未足榮。
反躬深體認，莫浪付詩情。
贈以酒寄詩
作者：杜範
朝代：宋

茅茨底下坐寒氈，應是孤吟舌本乾。
急遣麴生相問訊，滿澆磊磈潤毫端。
趙學士挽詩
作者：杜範
朝代：宋

鼎盛彈冠地，胡然袖手居。
自怡還自足，誰毀又誰譽。
花竹人安在，芸蘭慶有餘。
華塗驚素錦，行道盡欷歔。
趙山甫居玉壺盡得湖山之勝醉後和其韻二章·其一
作者：杜範
朝代：宋

占盡春光好，湖山一覽餘。
著身蓬島裏，縱目畫屏如。
我計還知錯，君謀定不疎。
它年同到此，卜築莫躊躇。
趙山甫居玉壺盡得湖山之勝醉後和其韻二章·其二
作者：杜範
朝代：宋

相見雖無幾，相觀却有餘。
清襟無這樣，塵世有誰如。
文理須教密，濃醺且放疎。
論文何日再，欲別更躊躇。
辛未白鷺一絕
作者：杜範
朝代：宋

故園蒼莽淡煙霏，白鷺翩然下小池。
豈我機心猶未盡，躊躕四顧復驚飛。
送夏肯父赴補
作者：杜範
朝代：宋

之子問行李，策足游上都。
晚風吹客袂，話別聊躊躇。
朝家渴多士，璧水來英儒。
子志橫四海，亦復隨羣趨。
磨礪强國策，它時剪驕胡。
卓彼漫塘翁，一壑老壯圖。
萬牛挽不前，世事付長吁。
君欲訪隠所，爲問今何如。
送子謹叔·其一
作者：杜範
朝代：宋

古道日凋弊，人心競險薄。
風雨晦朝暮，平陸變溝壑。
歸來尋故廬，六窗靜猶昨。
殷勤時拂拭，埃塵易侵剝。
此地寬且明，休哉有餘樂。
送子謹叔·其三
作者：杜範
朝代：宋

大雅久不作，文士日以衆。
纘緝鬭新美，靡靡相潰澒。
春禽轉巧舌，但可供好弄。
取之以終身，隻字不可用。
古來名節人，往往多樸重。
送子謹叔·其二
作者：杜範
朝代：宋

大聖不可作，立言百代尊。
開卷讀且想，凜凜儼若存。
古今寧異轍，豈徒資討論。
檢點作用處，聖愚從此分。
記誦不足言，爲道忌多門。
送子謹叔·其五
作者：杜範
朝代：宋

聚首日嬉戲，胡乃遽言別。
囘首十年間，坐令肝膽裂。
東陽古佳地，先民有遺烈。
爲我一酹之，山寒水清絕。
無以持贈君，高秋千里月。
送子謹叔·其四
作者：杜範
朝代：宋

少小從君遊，忽已各壯年。
蒙銅未披發，憂孽故熏煎。
羨君懷利器，吾宗秀而賢。
刮摩盡結實，涵揉歸本源。
聖處猛自力，人物方渺然。
送湯仲能國正以直言去國
作者：杜範
朝代：宋

朔風剪木末，碩果懸孤危。
邈矣冥飛鴻，異哉聞鳴鴟。
暮雲結愁陰，送君江之湄。
去者挽莫留，留者良自悲。
何當謝塵鞅，鼓枻相追隨。
送石宰
作者：杜範
朝代：宋

朔風攪長林，凝冰封厚地。
人嗟行路難，君行亦易易。
句金號巖邑，日事紛萬蝟。
羣情一齟齬，煩言四騰沸。
長吏不足嚴，去之若下縋。
俯仰十年間，轉足幾顛躓。
君材萬斛鼎，屹然國重器。
小試蒞茲邑，斬斬常正義。
百鍊剛莫奪，豪猾歛手避。
惠人鄭之僑，始亦遭怨詈。
三年輿誦聞，人情見真僞。
君來整弊俗，固有不得志。
抗之如不克，浮言吁可畏。
論定要以久，克終乃爲貴。
謗讟變懽謠，君政本不異。
字民有隠德，動人皆實意。
嘉績今報成，坐洗十年愧。
民俗豈相遠，己治人亦治。
我本山澤臞，强顔領一尉。
弱植媿匪材，久矣辱大芘。
傾倒罄心腹，撫愛殊醜類。
我亦爲知己，奔走常盡瘁。
君今造清朝，行李挾佳氣。
我方困塵役，何以逃吏議。
世道就淺狹，人心競功利。
俗子不足言，志士或窘匱。
規摹與事業，兩者略相似。
願君恢宏綱，大用見經緯。
江梅受命獨，奇節凌贔屭。
折取歲寒枝，摻袪以相遺。
此物君固有，珍重調鼎味。
更須厚培植，華實自根底。
送羅年能赴興國
作者：杜範
朝代：宋

句金與君別，忽忽二十年。
君滋厲素節，我已羞華顛。
轉物有玄機，掃翳還青天。
羣耳共聳聽，明詔方改元。
篤意召諸老，高爵升衆賢。
執麾不可挽，問君胡爲然。
一氣纔作新，萬卉皆爭妍。
雪霜誰謂無，松柏良自堅。
操心不厭危，知機常慮先。
承流惠疲氓，調俗暢新絃。
送日徒京塵，班春勝著鞭。
顧我足尚縶，羨君翮方翩。
數里已云隔，千里其可前。
有懷空感惻，何時解拘攣。
卓哉漫塘翁，邈在雲山邊。
煩君招衡門，爲我致問言。
萬牛應莫回，世事如風烟。
送耕甫弟赴補
作者：杜範
朝代：宋

所性常存存，危者惟人心。
子才秀吾宗，一歕凡馬瘖。
俊快恐易蹶，謹勿輕千金。
賢關集多士，轡策方駸駸。
功名亦漫爾，培護在資深。
我嘗評京華，真是穢濁林。
繩約稍自寬，一縱不可尋。
蚤夜念倚門，翼翼如有臨。
亟歸慰慈抱，毋浪花邊吟。
送趙寬堂二首·其一
作者：杜範
朝代：宋

馬塍眩朱白，孤山自疎影。
冰雪幾歲寒，誰解爲渠領。
李園百樹花，人與凡木屏。
濕蘚囘春風，猿鶴并刷整。
爲我一酹之，往事莫重省。
送趙寬堂二首·其二
作者：杜範
朝代：宋

兩片南山雲，偶爾連空飛。
一去向空谷，一留伴殘暉。
招招浙江渡，激激風吹衣。
仰頭有鴻鵠，孰使心事違。
何時黄山邊，把酒話昨非。
途中
作者：杜範
朝代：宋

官身驚昨夢，山店是回程。
郡事關新舊，人心屬送迎。
塵衫纔幸脫，野服要須成。
世路如川險，歸途却自平。
途中二絕·其一
作者：杜範
朝代：宋

一點天根動處微，已令萬物受春熙。
欲知消長從來意，便是人心善惡機。
途中二絕·其二
作者：杜範
朝代：宋

脚踏京塵動數旬，歸途又復見書雲。
羣陰已放陽來復，看取新年別有春。
遊擘翠
作者：杜範
朝代：宋

新晴山色浄襟裾，世上塵埃一點無。
飛瀑驚奔爭澒洞，層崖屹立鎮崟嶇。
亂流平處沙可數，頑石叢中草不枯。
醉後偶來觀物變，要知到處是工夫。
道中戲成
作者：杜範
朝代：宋

造物人言是小兒，偶然越樣與兒嬉。
不過幾塊麤頑石，博得人誇幾個奇。
道傍見梅
作者：杜範
朝代：宋

一樹棲殘雪，不禁春夜霜。
香飄非寶篆，粉褪厭時粧。
且合收餘白，應難待晚黄。
自便籬落好，榛棘不相妨。
鄭寧夫携詩什訪余併有贈篇聞其浙右之行詩以送
作者：杜範
朝代：宋

何人剝啄扣雲關，袖有新詩數百篇。
宮徵自調相和應，珠璣不揀盡光圓。
昌黎薦士慙無路，東野盤空枉笑天。
聞道二親猶未葬，知誰著眼爲渠憐。
酥溪寺舍窗前有黄金間璧玉竹可愛謾作二十字不許撞題
作者：杜範
朝代：宋

中土太淡素，東皇染半節。
此君已不羣，此種更奇絕。
酬謝韓仲和見贈
作者：杜範
朝代：宋

丹心空自照，白首欲何成。
踏地方求實，箋天敢爲名。
樹深秋水浄，山遠暮雲輕。
索我文書外，論交深友生。
閑坐有感偶成古風簡劉會之高吉父康司理
作者：杜範
朝代：宋

虞夏幾百載，繼以周禮樂。
洋洋雅頌音，後亡前亦作。
井疆貧富均，薄海詠康樂。
姬公同聖賢，積累亦不薄。
宜其垂萬代，整整守矩彠。
寧知不數傳，板蕩已非昨。
丘賦魯史書，田疇鄭謗作。
滕君謾憂勤，畢戰空唯諾。
盛古猶有憾，此豈易商榷。
矧今千載後，而欲强復剝。
州縣工罟穽，黔黎惴溝壑。
世道日澆訛，禁厲不可縛。
我嘗三太息，浮雲翳碧落。
爲貧走塵埃，豈解拯民瘼。
州家輕任使，千鈞委羸惡。
勞瘁敢自愛，恐負此邦託。
仁政安在哉，名是意已錯。
治道去泰甚，此論東州確。
人言寬一分，所望恕且約。
一分寬未易，十分擾已博。
嗟哉斯人生，日巧亦日削。
俗吏事朱墨，暴吏事鞭扑。
我把七篇書，人笑謂迂學。
誰與輸此懷，濁浪渺垠堮。
閑行溪西得梅數花喜甚偶成小詩呈諸趙兄
作者：杜範
朝代：宋

作意每不偶，邂逅與心會。
疇昔問寒梅，李園不成醉。
今夕亦何夕，見此萬花最。
獨立如高人，凜凜塵世外。
藤蘚半侵剝，風雪幾顛沛。
蕞爾籬落間，勁氣奪松檜。
下視桃李場，碌碌千百輩。
古淡不入眼，何能供世嗜。
苦心抱歲寒，天其知我矣。
此行得此花，嶷然爲增氣。
置之几席間，相對喜不寐。
有果碩不食，明朝日南至。
芽蘗或未知，爾乃太蚤計。
三嗅味清絕，令人發長喟。
雁蕩
作者：杜範
朝代：宋

東南富山水，傑氣鍾雁峰。
巨靈排屭贔，妙力開鴻濛。
斷崖據險絕，峭壁凌寒空。
分岑獻萬狀，轉盼無一同。
或疊如錦纈，或鑄如青銅。
或前如舞鳳，或却如飛鴻。
或伏如卧虎，或矯如游龍。
並如兄語弟，差如兒對翁。
銳如筆露穎，岐如剪開鋒。
二湫分大小，二靈儼西東。
古語聊近似，天巧難形容。
我久埋世埃，幸此拔天風。
應接費耳目，磈磊羅心胸。
有僧本儒家，伴我追雲蹤。
攀躋不知勞，指引殊未窮。
胡然便語別，問之以涕從。
爲渠游興盡，生我歸意濃。
出計無草草，回塗復匆匆。
還此未了緣，邂逅須有逢。
雪中成十一韻
作者：杜範
朝代：宋

入冬多癘氣，陽洩月令暢。
隠雷聲間作，萬蟄驚塞向。
數日凝重陰，雲同寒威壯。
飛瓊遍天宇，色界鋪寶藏。
前此亦屢白，玉瑞此其創。
緘運孰主張，一雪壓千瘴。
紛紛富家兒，羔酒醉金帳。
誰思道丐者，雙脚紅玳樣。
顧我雖甚貧，可挾尚有纊。
蚤起願年豐，共飽拜天貺。
天意然不然，獨立爲楚愴。
電
作者：杜範
朝代：宋

玉女開天笑，驪龍弄月珠。
照眸千壑滿，應手一絲無。
晻映同雲表，行移轉海隅。
田夫占北極，明日雨平鋪。
靈峰
作者：杜範
朝代：宋

造物幻奇傑，立石環堅城。
拔地數千尺，變見百怪形。
兩夫屹當關，左右排戈兵。
崛起萬古雄，護此鐘鼓聲。
我來自塵寰，一見心目驚。
把酒對此奇，坐使世念輕。
明朝下山去，此石留吾膺。
飛雪未已可謂佳瑞約判簿判務二丈同登尊經閣
作者：杜範
朝代：宋

萬頃瓊瑶爛不收，從今便合慶來牟。
與君莫負登臨約，不是偷閑作浪遊。
高兄徐倉高弟和劉會之兩絕見寄再韻謝之·其一
作者：杜範
朝代：宋

我輩周旋實地中，此身窮處此心通。
荷君一見如平素，迹未相親味已同。
高兄徐倉高弟和劉會之兩絕見寄再韻謝之·其二
作者：杜範
朝代：宋

袖手閑居德日新，靜安增伴四時春。
君方入室慰此老，肯作浮陽愧古人。
黄兄宇出示湯丈追和春日詩適有會余情者次韻
作者：杜範
朝代：宋

君不見西山凜凜百世師，忍窮受餓終采蕨。
又不見醜謬遺臭幾千載，當年方丈厭肥滑。
孰得孰失試大觀，較若五味辨甘辣。
冶容媚世吁可憐，羞面顧影自塗抹。
名利物我爭錙銖，語笑詡詡已衷甲。
方嗟天際暮雲深，還見牆陰春草茁。
旨哉君詩良起予，重把心事爲君說。
百年功名亦漫爾，塵路投蹤何日脫。
龔叔虎秋實堂
作者：杜範
朝代：宋

人心分內外，學道謹趨捨。
巧令世所賢，木訥人謂野。
至聖垂大訓，夫豈欺我者。
陽和發天葩，爛其映春斝。
一朝隨狂風，殆不如土苴。
秋至萬寶成，結束槁葉下。
一一抱天根，真理不容假。
持以薦豆籩，潔誠神所嘏。
孔門德行科，卓爾先游夏。
漢世躬行人，未肯遜班馬。
照影空自妍，心事形面赭。
美璞藏至用，不琢存大雅。
詩篇匪君重，閉戶自汛灑。
余言亦已多，尚口不如啞。
句
作者：杜範兄
朝代：宋

鶑鳴求友聲。
送中濟侍郎帥慶得乘字
作者：杜純
朝代：宋

羌馬軼河西，詔下絕貢聘。
自是封疆臣，都俞命彌敬。
莫如小司徒，欽哉往臨慶。
貔貅十萬人，大半爵公乘。
恩將懷其心，威足繫其頸。
牧無南向塵，指揮罔不定。
邊氓歌夜耕，更續公劉政。
今日燕西園，愧接儒林盛。
陽關斷誰腸，笑把金鍾聽。
家世本詩書，無勞霍去病。
鄜臺
作者：杜純祐
朝代：宋

兩載低眉著小冠，一臺高築地平寬。
向陽花木齊教放，天下無春似此間。
送程給事知越州
作者：杜紘
朝代：宋

大旆高牙不爲榮，錦衣過鄉無可喜。
長安久客厭塵土，得見青山與流水。
高帆大檝駕吳艘，直指東南不留止。
昔人蓴鱸有高興，乍到江國真快耳。
蓬萊危閣切蒼霞，湖面百頃秋光裏。
野鳬江鷗點白煙，紅蕖蓼花照清泚。
星辰影動落簷前，鼓角聲雄來地底。
越國強大今尚富，海陸百貨填井里。
我公才高出人頭，人所爲難公則易。
暫辭青瑣擁朱轓，飽得閑暇窮勝地。
高情灑落白雲中，日從賓筵二三子。
薄余曾得侍公顔，喜見仙骨清照几。
稽山千古鍾秀氣，四明五雲有幽致。
朝浥沆瀣食倉精，暮襲鴻濛餐氣蘂。
可以養公之長生，可以輔公之高思。
富貴儻來可奈何，經濟未施聊自寄。
相如歲晚更倦遊，客路崎嶇勞馬箠。
麤官無補官家事，冗食徒索太倉米。
五湖七澤不得到，惆悵浮生輕自棄。
得公旌旗先入吳，願從此去爲公吏。
送程给事知越州
作者：杜纮
朝代：宋

大旆高牙不为荣，锦衣过乡无可喜。长安久客厌尘土，得见青山与流水。高帆大楫驾吴艘，直指东南不留止。昔人莼鲈有高兴，乍到江国真快耳。蓬莱危阁切苍霞，湖面百顷秋光里。野凫江鸥点白烟，红蕖蓼花照清泚。星辰影动落檐前，鼓角声雄来地底。越国强大今尚富，海陆百货填井里。我公才高出人头，人所为难公则易。暂辞青琐拥朱轓，饱得闲暇穷胜地。高情洒落白云中，日从宾筵二三子。薄余曾得侍公颜，喜见仙骨清照几。稽山千古钟秀气，四明五云有幽致。朝浥沆瀣食仓精，暮袭鸿濛餐气蕊。可以养公之长生，可以辅公之高思。富贵傥来可奈何，经济未施聊自寄。相如岁晚更倦游，客路崎岖劳马箠。粗官无补官家事，冗食徒索太仓米。五湖七泽不得到，惆怅浮生轻自弃。得公旌旗先入吴，愿从此去为公吏。
送程给事知越州
作者：杜纮
朝代：宋

大旆高牙不为荣，锦衣过乡无可喜。
长安久客厌尘土，得见青山与流水。
高帆大檝驾吴艘，直指东南不留止。
昔人莼鲈有高兴，乍到江国真快耳。
蓬莱危阁切苍霞，湖面百顷秋光裏。
野鳬江鸥点白烟，红蕖蓼花照清泚。
星辰影动落檐前，鼓角声雄来地底。
越国强大今尚富，海陆百货填井里。
我公才高出人头，人所为难公则易。
暂辞青琐拥朱轓，饱得闲暇穷胜地。
高情洒落白云中，日从宾筵二三子。
薄余曾得侍公颜，喜见仙骨清照几。
稽山千古钟秀气，四明五云有幽致。
朝浥沆瀣食仓精，暮袭鸿蒙餐气蘂。
可以养公之长生，可以辅公之高思。
富贵傥来可奈何，经济未施聊自寄。
相如岁晚更倦游，客路崎岖劳马棰。
麤官无补官家事，冗食徒索太仓米。
五湖七泽不得到，惆怅浮生轻自弃。
得公旌旗先入吴，愿从此去为公吏。
送中济侍郎帅庆得乘字
作者：杜纯
朝代：宋

羌马轶河西，诏下绝贡聘。自是封疆臣，都俞命弥敬。莫如小司徒，钦哉往临庆。貔貅十万人，大半爵公乘。恩将怀其心，威足系其颈。牧无南向尘，指挥罔不定。边氓歌夜耕，更续公刘政。今日燕西园，愧接儒林盛。阳关断谁肠，笑把金钟听。家世本诗书，无劳霍去病。
送中济侍郎帅庆得乘字
作者：杜纯
朝代：宋

羌马轶河西，诏下绝贡聘。
自是封疆臣，都俞命弥敬。
莫如小司徒，钦哉往临庆。
貔貅十万人，大半爵公乘。
恩将怀其心，威足繫其颈。
牧无南向尘，指挥罔不定。
边氓歌夜耕，更续公刘政。
今日燕西园，愧接儒林盛。
阳关断谁肠，笑把金钟听。
家世本诗书，无劳霍去病。
鄜台
作者：杜纯佑
朝代：宋

两载低眉着小冠，一台高筑地平宽。
向阳花木齐教放，天下无春似此间。
鄜台
作者：杜纯祐
朝代：宋

两载低眉著小冠，一台高筑地平宽。向阳花木齐教放，天下无春似此间。
凌歊台
作者：杜耒
朝代：宋
体裁：七言律诗

几年听客话凌歊，不似台边目力遥。千古江山犹昨日，六宫歌舞自前朝。苔碑有字多漫灭，野寺无僧转寂寥。碧聚双蛾愁不敛，阑干落照重魂消。
凌歊臺
作者：杜耒
朝代：宋

幾年聽客話凌歊，不似臺邊目力遥。
千古江山猶昨日，六宮歌舞自前朝。
苔碑有字多漫滅，野寺無僧轉寂寥。
碧聚雙蛾愁不斂，闌干落照重魂消。
句
作者：杜耒
朝代：宋

生就石桥罗汉面，吟成雪屋阆仙诗。尘事分清事。不画涪翁画李翁。鸱夷让员滑，混沌惭瘦爽。青灯夜深雨，破帽晓来风。酿雪不成微有雨，被风吹散却为晴。
句·其一
作者：杜耒
朝代：宋

生就石桥罗汉面，吟成雪屋阆仙诗。
句·其一
作者：杜耒
朝代：宋

生就石橋羅漢面，吟成雪屋閬仙詩。
句·其七
作者：杜耒
朝代：宋

行穷十里岭。
句·其七
作者：杜耒
朝代：宋

行窮十里嶺。
句·其三
作者：杜耒
朝代：宋

不画涪翁画李翁。
句·其三
作者：杜耒
朝代：宋

不畫涪翁畫李翁。
句·其九
作者：杜耒
朝代：宋

无风花自落。
句·其九
作者：杜耒
朝代：宋

無風花自落。
句·其二
作者：杜耒
朝代：宋

塵事分清事。
句·其二
作者：杜耒
朝代：宋

尘事分清事。
句·其五
作者：杜耒
朝代：宋
体裁：句

青灯夜深雨，破帽晓来风。
句·其五
作者：杜耒
朝代：宋

青燈夜深雨，破帽曉來風。
句·其八
作者：杜耒
朝代：宋

岩花随处发。
句·其八
作者：杜耒
朝代：宋

巖花隨處發。
句·其六
作者：杜耒
朝代：宋

酿雪不成微有雨，被风吹散却为晴。
句·其六
作者：杜耒
朝代：宋

釀雪不成微有雨，被風吹散却爲晴。
句·其四
作者：杜耒
朝代：宋

鴟夷讓員滑，混沌慚瘦爽。
句·其四
作者：杜耒
朝代：宋

鸱夷让员滑，混沌惭瘦爽。
同紫芝宿双岭
作者：杜耒
朝代：宋
体裁：五言律诗

本作翠岩游，反成双岭留。云深山易晚，雨过寺如秋。野水连青竹，残僧半白头。上方成共宿，剧语到元幽。
同紫芝宿雙嶺
作者：杜耒
朝代：宋

本作翠巖游，反成雙嶺留。
雲深山易晚，雨過寺如秋。
野水連青竹，殘僧半白頭。
上方成共宿，劇語到元幽。
同紫芝游西山
作者：杜耒
朝代：宋

几番江上凭栏久，今在西山山裏行。
天遣得随三客后，春来无此一朝晴。
方穿藤蔓寻源去，忽见烟霏趁步生。
幽鸟向人作清咔，似应知我有诗成。
同紫芝游西山
作者：杜耒
朝代：宋
体裁：七言律诗

几番江上凭栏久，今在西山山里行。天遣得随三客后，春来无此一朝晴。方穿藤蔓寻源去，忽见烟霏趁步生。幽鸟向人作清哢，似应知我有诗成。
同紫芝游西山
作者：杜耒
朝代：宋

幾番江上凭欄久，今在西山山裏行。
天遣得隨三客後，春來無此一朝晴。
方穿藤蔓尋源去，忽見煙霏趁步生。
幽鳥向人作清哢，似應知我有詩成。
子規
作者：杜耒
朝代：宋

不論南北與東西，但是春山有子規。
啼到日邊啼未了，何嘗勸得二人歸。
子规
作者：杜耒
朝代：宋
体裁：七言绝句

不论南北与东西，但是春山有子规。啼到日边啼未了，何尝劝得二人归。
寒夜
作者：杜耒
朝代：宋
体裁：七言绝句

寒夜客來茶當酒，竹爐湯沸火初紅。
尋常一樣窗前月，纔有梅花便不同。